qundao/data-zh-poetry huggingface dataset:
春游即事
作者：林大章
朝代：明

閒携鸠杖出林皋，几伴同穿鹤氅袍。野兴为耽山水趣，道情犹带酒诗豪。禅关僧结缘中果，仙路人看洞口桃。邂逅更逢流水客，弦声松下泻春涛。
秋夕写怀
作者：林大章
朝代：明

园林昨夜拂清飙，银汉秋高玉宇寥。月下有怀诗共约，山中无事俗全消。金风自与群芳遍，玉露还将百卉凋。闻说西郊仙境近，杖藜应去一逍遥。
题樾墩书屋
作者：林大章
朝代：明

白鹭洲前碧水湾，谁开风景异人间。江心地夹双乔树，海上波浮一点山。天设画图堪赏胜，书储今古足怡颜。扁舟嘉会无多路，正属江门第一关。
不寐
作者：林大辂
朝代：明

拥被息尘想，潇潇雨到蓬。孤城连禁柝，永夜动悲风。往事疏灯里，新愁浊酒中。南归稀信使，明发报征鸿。
乞罢南归过黄冈次旧游韵四章·其一
作者：林大辂
朝代：明
体裁：古风

双眸紫气横，西郊寒飙广。伊怀西方人，眷兹沧洲赏。景旷融道情，岂牵簪缨想。仰高盼山椒，东流大江朗。渚鸣群鸥飞，烟舒独鹤上。喟予谢浮荣，敢言惬疏放。荒荒古木疏，绵绵元云长。虚无只蓬瀛，长公得真象。从之不可追，试招渔人傍。
乞罢南归过黄冈次旧游韵四章·其三
作者：林大辂
朝代：明
体裁：古风

昔者苏长公，淹留黄泥坂。羁旅本无营，箪瓢同岁晚。武昌鱼虽薄，犹胜惠州饭。赤壁对暮龄，扁舟亦缱绻。才高爱者稀，匏落还混沌。两赋达元门，万事奚寒暖。二客者谁何，时亦乐嘉遁。张翰烟云姿，陈琳天趣远。方舟夹双流，淡日辉霜幰。往事眷深衷，兹游亦嬿婉。北风吹归舆，麦斜林卧稳。岂无他年怀，江湖终偃蹇。
乞罢南归过黄冈次旧游韵四章·其二
作者：林大辂
朝代：明
体裁：古风

杲日照北林，丹崖俯幽壑。澄流碧于蓝，凝风吹云漠。远渚既萦纡，层峰亦连络。樵路莽荆蓁，村树栖乌雀。缅彼达士怀，形骸非有托。抚化薄浮名，招摇千古乐。我今巳明农，重游宛如昨。神旷物徒萦，岁寒江犹廓。纵谈天壤间，岂复知龙蠖。巾舄偕樵渔，聊谢世人度。
光孝寺
作者：林大辂
朝代：明
体裁：七言律诗

上方亭榭几清秋，野老高踪一杖留。别院钟声苍霭断，前溪蓬影碧烟流。闲来谈隐多携伴，老去逢僧易散愁。却忆芦峰明月夜，吹箫曾倚万山楼。
暮春直省
作者：林大辂
朝代：明

旅梦醒啼鸟，晴窗日欲斜。还将多病眼，闲看续开花。
梁溪
作者：林大辂
朝代：明
体裁：七言律诗

未到梁溪思不禁，秋风藜杖许招寻。相携鸟道日将夕，却望龙湫云更深。石罅双鱼浮翠荇，岩前孤鹤下青林。流觞旧约成摇落，回首松门白发心。
浮踪
作者：林大辂
朝代：明

浮踪甘屏裔，簿领亦闲闲。虎迹村间路，猿声郭外山。四愁仍欲结，双鬓渐成斑。长见乘槎者，天风万里还。
蒋子云都水定居西长安门外
作者：林大辂
朝代：明
体裁：七言律诗

南泠三载赋閒居，春日长安近卜庐。苑树飞烟分客榻，禁钟浮月散朝车。扬雄天禄多奇字，方朔金门有谏书。相望西桥应不远，莫教风雨往来疏。
长沙道中
作者：林大辂
朝代：明

红紫山中野草花，三湘愁鬓倍年华。放臣消息春来好，月白千峰梦到家。
雨中怀郑成昭
作者：林大辂
朝代：明

径竹色逾净，窗蕉声转寒。流年频闭户，世事偶凭阑。绕郭见秋水，喧江闻暮滩。石村云卧者，迟尔话悲欢。
鸡足峰
作者：林大辂
朝代：明
体裁：五言律诗

玉涧草堂静，栖栖遗世情。烟霞元发改，岁月白鸥盟。门避高轩过，席从野老争。幽居春不浅，风雨近山城。
一室
作者：林大钦
朝代：明

一室喧纷远，幽林卧起迟。游丝飞白日，晴鸟度芳思。黄绮终辞汉，箕阳卜此居。栖迟琴史意，幸得过明时。
一笑
作者：林大钦
朝代：明

出门忽一笑，天地亦风尘。正好移云谷，携书曳角巾。
三日遣兴
作者：林大钦
朝代：明
体裁：五言律诗

沙暄风野润，日色上松枝。閒听莺声啭，长吟韨禊诗。江山如有意，花木更无私。兴与芳春会，重烟起夕思。
三日遣兴
作者：林大钦
朝代：明

沙暄风野润，日色上松枝。閒听莺声啭，长吟韨褉诗。江山如有意，花木更无私。兴与芳春会，重烟起夕思。
不寐
作者：林大钦
朝代：明

中宵思寂寞，苦被秋蛩鸣。星临万户动，月傍九霄清。天地容吾拙，云山此夜情。松筠归卧处，萧瑟养残生。
中夏即事
作者：林大钦
朝代：明

凯风回前林，中夏馀清阴。百卉开和泽，晴蝉悲夕吟。屏交事绝帙，怀古怅予襟。缅然思八极，永清尘外心。
中林
作者：林大钦
朝代：明

日寂秋容暮，天寒野色悲。林中无偶坐，独制武陵词。
中秋夜月
作者：林大钦
朝代：明

明月度中天，流光正回萦。可怜一片影，共此万方情。随风吹永夜，并露滴孤清。牛女云河外，何曾波浪生。
久旱伤稼岁事在夏一雨滂沱遂满皋落农人缔欢予亦喜万物之得所也用感行休缅然长谣不记赓韵
作者：林大钦
朝代：明

二仪来和泽，百谷腾阳春。绿畴纷华滋，吾圃亦怀新。欣欣木向荣，交交鸟鸣春。登台瞩流云，临流浣衣巾。徙倚咏南风，飘飖款芳辰。得已聊一欢，岂忧贱与贫。大运自还复，群动悲兴沦。耕种移白日，怡然丘园春。俯仰奚所希，存亡任大钧。
乍雨
作者：林大钦
朝代：明

乍雨消炎燠，莲塘春色生。青开平野望，香送百花清。乳雀频将子，山蜂远趁晴。故园风景在，潇洒欲忘名。
九日
作者：林大钦
朝代：明
体裁：五言律诗

今日云景好，高斋空复情。开尊延夕景，搴菊泛流英。地与陶潜迥，思同谢朓清。长歌待松月，曲尽亦何营。
九日
作者：林大钦
朝代：明

今日云景好，高斋空复情。开尊延夕景，搴菊泛流英。地与陶潜迥，思同谢脁清。长歌待松月，曲尽亦何营。
九日与客对菊
作者：林大钦
朝代：明

浊尊泛菊他年事，落帽风流万古情。取醉不辞留夜月，相逢又得此生清。
予园
作者：林大钦
朝代：明

予园幽寂寞，妙思齐虚无。草径断来往，佳辰赖浊酤。山林弹琴尽，烟花入望迂。慷慨伤时暮，鱼樵乃吾徒。
予园夏日四首
作者：林大钦
朝代：明

天地何大郁，此园赖幽清。脱巾卧松下，起听风蝉鸣。露顶依华树，薰风冷宿襟。他方异炎热，何似故山岑。解衣不觉暝，风枝闻鸠鸟。坐移白日光，云思方浩渺。芳草连日色，古木多清风。挂衣丛薜上，时卧青萝中。
予园夏日四首·其一
作者：林大钦
朝代：明

天地何大郁，此园赖幽清。脱巾卧松下，起听风蝉鸣。
予园夏日四首·其三
作者：林大钦
朝代：明

解衣不觉暝，风枝闻鸠鸟。坐移白日光，云思方浩渺。
予园夏日四首·其二
作者：林大钦
朝代：明

露顶依华树，薰风冷宿襟。他方异炎热，何似故山岑。
予园夏日四首·其四
作者：林大钦
朝代：明

芳草连日色，古木多清风。挂衣丛薜上，时卧青萝中。
予楼诸山环立时寄栖迟愿言攸居谩成四韵四首
作者：林大钦
朝代：明

桑莆名自昔，苍翠复若兹。高峰拂天汉，秀色并吾居。窗开青嶂入，帘捲白云滋。更有烟霞想，冥然定尔期。南山饶古意，石壁自倾崎。苔藓烟云湿，苍松春色垂。开窗挹秀气，隐几照清姿。素是烟霞客，时增寥廓思。凤凰何代有，回薄万古心。天空时一望，复见此山岑。连峰云出没，挂汉月清深。登陟怜幽绝，冥心可脱簪。青嶂环碧空，吾庐山色中。三峰横秀气，五岭郁穹窿。野色摇春日，秋云度晚风。平生饶幽意，于此慰穷通。
予楼诸山环立时寄栖迟愿言攸居谩成四韵四首·其一
作者：林大钦
朝代：明

桑莆名自昔，苍翠复若兹。高峰拂天汉，秀色并吾居。窗开青嶂入，帘捲白云滋。更有烟霞想，冥然定尔期。
予楼诸山环立时寄栖迟愿言攸居谩成四韵四首·其三
作者：林大钦
朝代：明

凤凰何代有，回薄万古心。天空时一望，复见此山岑。连峰云出没，挂汉月清深。登陟怜幽绝，冥心可脱簪。
予楼诸山环立时寄栖迟愿言攸居谩成四韵四首·其二
作者：林大钦
朝代：明

南山饶古意，石壁自倾崎。苔藓烟云湿，苍松春色垂。开窗挹秀气，隐几照清姿。素是烟霞客，时增寥廓思。
予楼诸山环立时寄栖迟愿言攸居谩成四韵四首·其四
作者：林大钦
朝代：明

青嶂环碧空，吾庐山色中。三峰横秀气，五岭郁穹窿。野色摇春日，秋云度晚风。平生饶幽意，于此慰穷通。
云松歌
作者：林大钦
朝代：明

云松空莫莫，幽人久不来。今朝乘云去，青山为我开。
云石歌
作者：林大钦
朝代：明

暮卧松间云，朝食石中髓。尘世自纷纷，我怀无非是。
五坡怀古
作者：林大钦
朝代：明

孤忠祠下拜冠裳，北望燕云几夕阳。庙食不惭专俎豆，路碑留得好文章。江山有色长灵秀，草木无知也感伤。百十年前双眼孔，几人生死为纲常。
五月楼中雨后夕望
作者：林大钦
朝代：明

五月忽风雨，池阁凝清香。潇骚平野望，踯躅北窗凉。幽径少行迹，列树俨成行。游云向何处，飞鸟度前塘。晚色足幽思，水花摇素光。性达形迹旷，意寂是非忘。朱李堪时实，藜蔬幸可尝。永涤烦疴虑，应游无怀乡。逍遥百年春，出处道吾常。
偶然吟
作者：林大钦
朝代：明

閒笑白云晴出岫，静教明月印秋潭。长空任看归飞鸟，背屋柴桑隐客簪。
六月观穫
作者：林大钦
朝代：明

暑穫岂不劳，称心固自好。何如青云人，冰炭满怀抱。
农情
作者：林大钦
朝代：明

稻色满平畬，侵辰穫东菑。今年春穗熟，幸免寒与饥。
冬原眺望
作者：林大钦
朝代：明

极目清烦垢，荒原古迹馀。地形连海尽，天影落江虚。旧赏人频隔，新游乐未疏。良辰多感慨，临眺一踌躇。
冬斋书兴十二首
作者：林大钦
朝代：明

枕席琴书满，褰帷见远峰。山人自幽寂，云鹤来相从。云霞成侣伴，虚白侍衣巾。却语桃源客，如今出处真。寒光动墟落，禾黍依时繁。无心閒世界，寂寞白云轩。檐外青山思，人间出世心。尘机自泯灭，云月暂相寻。有欲情俱幻，无为道始尊。云眠散幽帙，青山月照门。山横平野静，月照青林圆。褰裳拾明月，吾怀亦冷然。静似桃源里，清称松子家。自然幽意惬，何必拟丹砂。百年常得意，四海一身轻。诗酒频堪使，茅斋岁暮情。杖藜霜华白，青山亦可怜。归来荆扉下，萧瑟拨书眠。明月照柴门，寒风吹修竹。寥寥清夜思，幽人每独宿。静处岁时晏，荒斋人迹稀。独有云园月，夜夜伴清辉。
冬斋书兴十二首·其一
作者：林大钦
朝代：明

枕席琴书满，褰帷见远峰。山人自幽寂，云鹤来相从。
冬斋书兴十二首·其七
作者：林大钦
朝代：明

山横平野静，月照青林圆。褰裳拾明月，吾怀亦冷然。
冬斋书兴十二首·其三
作者：林大钦
朝代：明

寒光动墟落，禾黍依时繁。无心閒世界，寂寞白云轩。
冬斋书兴十二首·其九
作者：林大钦
朝代：明

百年常得意，四海一身轻。诗酒频堪使，茅斋岁暮情。
冬斋书兴十二首·其二
作者：林大钦
朝代：明

云霞成侣伴，虚白侍衣巾。却语桃源客，如今出处真。
冬斋书兴十二首·其五
作者：林大钦
朝代：明

有欲情俱幻，无为道始尊。云眠散幽帙，青山月照门。
冬斋书兴十二首·其八
作者：林大钦
朝代：明

静似桃源里，清称松子家。自然幽意惬，何必拟丹砂。
冬斋书兴十二首·其十
作者：林大钦
朝代：明

杖藜霜华白，青山亦可怜。归来荆扉下，萧瑟拨书眠。
冬斋书兴十二首·其十一
作者：林大钦
朝代：明

明月照柴门，寒风吹修竹。寥寥清夜思，幽人每独宿。
冬斋书兴十二首·其十二
作者：林大钦
朝代：明

静处岁时晏，荒斋人迹稀。独有云园月，夜夜伴清辉。
冬斋书兴十二首·其四
作者：林大钦
朝代：明

檐外青山思，人间出世心。尘机自泯灭，云月暂相寻。
冬斋遣兴四首
作者：林大钦
朝代：明

雪苑开三径，閒情搆一居。地幽人卧稳，天迥月明疏。种读移生纪，樵歌会起予。时闻好事者，载酒及吾庐。绝迹幽栖境，南涯水气中。松萝蟠日月，花鸟杂春冬。道为今名隐，情应古者同。蒿蓬何必问，于此拟仙踪。自厌尘嚣杂，悠然坐碧林。谈玄归造化，守黑慰初襟。日月飘零疾，云山芜没深。知音倘有会，应许抚瑶琴。幽居虽寂寞，浩思动乾坤。日月风烟积，山林典象存。冥搜穷物极，达识探天根。慷慨高歌里，谁能测至言。
冬斋遣兴四首·其一
作者：林大钦
朝代：明

雪苑开三径，閒情搆一居。地幽人卧稳，天迥月明疏。种读移生纪，樵歌会起予。时闻好事者，载酒及吾庐。
冬斋遣兴四首·其三
作者：林大钦
朝代：明

自厌尘嚣杂，悠然坐碧林。谈玄归造化，守黑慰初襟。日月飘零疾，云山芜没深。知音倘有会，应许抚瑶琴。
冬斋遣兴四首·其二
作者：林大钦
朝代：明

绝迹幽栖境，南涯水气中。松萝蟠日月，花鸟杂春冬。道为今名隐，情应古者同。蒿蓬何必问，于此拟仙踪。
冬斋遣兴四首·其四
作者：林大钦
朝代：明

幽居虽寂寞，浩思动乾坤。日月风烟积，山林典象存。冥搜穷物极，达识探天根。慷慨高歌里，谁能测至言。
凤谣
作者：林大钦
朝代：明

恶木安可栖，逍遥聊自怡。饥餐秋竹实，暮宿梧桐枝。凉风吹萧萧，微霜下庭逵。时往岁载阴，日夕抱孤悲。所重王者瑞，所思翔云期。良辰旷不接，羽翼空葳蕤。长啸出风烟，高鸣天汉涯。
出门
作者：林大钦
朝代：明

秋色无远近，出门见寒山。却羡双飞鸟，天空任往还。
北斋行
作者：林大钦
朝代：明

伊予遣浮尚，矢志在山栖。开窗临北斗，种竹绕回蹊。长林竞丰列，幽径使人迷。行云窥鸟路，芳草薄阶萋。静里离生灭，出处理亦齐。守道心难贰，冥居意不携。安常以终顺，长得和天倪。
卜筑
作者：林大钦
朝代：明

卜筑茅堂堪避人，云泉萝月不胜春。武陵浪说桃花水，一曲沧浪底性真。
卧起
作者：林大钦
朝代：明

云眠不觉晓，旭日已盈林。不习丘中趣，安知静者心。众芳足幽气，佳楼来幻音。抚景怀三益，栖迟时一吟。
卧起
作者：林大钦
朝代：明

蝉声悲古树，鸟语度薰风。云移日影过，人卧青萝中。
卧起即事三首
作者：林大钦
朝代：明

雨意云垂白，榴青花欲燃。残春静散地，飞鸟夕阳天。道羡尘机灭，幽称树里眠。风光共流换，何处问安禅。云光互明灭，燕雀暂飞沉。风景每如此，潇骚乐在今。试索花间卧，羞从泽畔吟。尘机兹已矣，空有紫霞心。饭草心犹乐，云眠道益安。烟花从节换，风雨恣春残。杜甫惭真隐，陶潜已挂冠。他时论出处，江海意漫漫。
卧起即事三首·其一
作者：林大钦
朝代：明

雨意云垂白，榴青花欲燃。残春静散地，飞鸟夕阳天。道羡尘机灭，幽称树里眠。风光共流换，何处问安禅。
卧起即事三首·其三
作者：林大钦
朝代：明

饭草心犹乐，云眠道益安。烟花从节换，风雨恣春残。杜甫惭真隐，陶潜已挂冠。他时论出处，江海意漫漫。
卧起即事三首·其二
作者：林大钦
朝代：明

云光互明灭，燕雀暂飞沉。风景每如此，潇骚乐在今。试索花间卧，羞从泽畔吟。尘机兹已矣，空有紫霞心。
吾乡
作者：林大钦
朝代：明

吾乡风俗自淳古，直道时存畎亩民。衣服不殊天朴在，藩篱剖析话情亲。粤歌鲁酒春相问，云榻烟蓑老傍人。故凭童冠将桑梓，浴水风雩语性真。
吾门
作者：林大钦
朝代：明

吾门客不到，永日坐萧疏。花拂琴书色，风清枕簟馀。观心知世妄，省朴解予初。芜蔓从榛草，幽偏炯自如。
咏史六首
作者：林大钦
朝代：明

郢人歌白雪，巴徒岂捲舌。当时高深意，举国莫能彻。此士何独然，聊以慰所悦。迂衢何足由，高调见馀烈。一蒙登徒谗，千载为悲切。陶朱虽相越，本有五湖心。一乘鸱夷舟，永钓沧江浔。当时何磊落，洒斝净吴氛。功成不就赏，高节迥不群。世路有昏惑，白日生玄阴。他人方寸间，山海嗟浮沉。振翼凌云汉，罗者安所寻。冲静得自然，荣华何足歆。功名不可为，虚恬聊自得。伊昔商山人，偃卧逐云匿。岂无济世心，唐虞今安极。紫芝行当采，驷马方束逼。螮蝀入紫薇，前星夷光晖。一行生羽翼，复向白云归。窅然何微冥，捲舒达化机。斯人今逝矣，爽气尚依依。张良初报韩，椎秦博浪沙。一朝遇英主，勋庸在汉家。晚节滋所尚，云泉契初偿。赤松与翱翔，万户奚足羡。肮脏凌云烟，英风千古悬。斯人不可致，江海馀凄然。诸葛大名驰，雄心尚可知。南阳三顾合，风云四海垂。当其躬耕时，菽水欢自贻。何意出云萝，驱征在汉陲。辛勤定荆益，涕泪六出师。勋庸虽未竟，天地为辛悲。凛凛英风逝，悠悠百代思。怅望遥相接，长歌梁甫词。安石在山中，无心济天下。时值天地愁，棋樽洗氛野。一啸辞成功，高步复萝峰。捲舒无心云，岂与沮溺同。吾来寻英契，青山莽冥翳。运阔达贤稀，丹心期昔袂。
咏史六首·其一
作者：林大钦
朝代：明

郢人歌白雪，巴徒岂捲舌。当时高深意，举国莫能彻。此士何独然，聊以慰所悦。迂衢何足由，高调见馀烈。一蒙登徒谗，千载为悲切。
咏史六首·其三
作者：林大钦
朝代：明

功名不可为，虚恬聊自得。伊昔商山人，偃卧逐云匿。岂无济世心，唐虞今安极。紫芝行当采，驷马方束逼。螮蝀入紫薇，前星夷光晖。一行生羽翼，复向白云归。窅然何微冥，捲舒达化机。斯人今逝矣，爽气尚依依。
咏史六首·其二
作者：林大钦
朝代：明

陶朱虽相越，本有五湖心。一乘鸱夷舟，永钓沧江浔。当时何磊落，洒斝净吴氛。功成不就赏，高节迥不群。世路有昏惑，白日生玄阴。他人方寸间，山海嗟浮沉。振翼凌云汉，罗者安所寻。冲静得自然，荣华何足歆。
咏史六首·其五
作者：林大钦
朝代：明

诸葛大名驰，雄心尚可知。南阳三顾合，风云四海垂。当其躬耕时，菽水欢自贻。何意出云萝，驱征在汉陲。辛勤定荆益，涕泪六出师。勋庸虽未竟，天地为辛悲。凛凛英风逝，悠悠百代思。怅望遥相接，长歌梁甫词。
咏史六首·其六
作者：林大钦
朝代：明

安石在山中，无心济天下。时值天地愁，棋樽洗氛野。一啸辞成功，高步复萝峰。捲舒无心云，岂与沮溺同。吾来寻英契，青山莽冥翳。运阔达贤稀，丹心期昔袂。
咏史六首·其四
作者：林大钦
朝代：明

张良初报韩，椎秦博浪沙。一朝遇英主，勋庸在汉家。晚节滋所尚，云泉契初偿。赤松与翱翔，万户奚足羡。肮脏凌云烟，英风千古悬。斯人不可致，江海馀凄然。
咏怀二首
作者：林大钦
朝代：明

勋庸乖昔愿，飞锡邈难期。偃卧青山晚，沉吟白雪词。人事嗟沦易，雄图空尔为。还将迟暮意，聊自慰兴衰。世事转漂泊，吾道自萧疏。长揖车马会，来与烟萝居。赏心散逸帙，玄识迥清虚。因得无生趣，长以慰舒徐。
咏怀二首·其一
作者：林大钦
朝代：明

勋庸乖昔愿，飞锡邈难期。偃卧青山晚，沉吟白雪词。人事嗟沦易，雄图空尔为。还将迟暮意，聊自慰兴衰。
咏怀二首·其二
作者：林大钦
朝代：明

世事转漂泊，吾道自萧疏。长揖车马会，来与烟萝居。赏心散逸帙，玄识迥清虚。因得无生趣，长以慰舒徐。
啸歌
作者：林大钦
朝代：明

青山谁与语，白云空婆娑。壮心徒激烈，岁暮将若何。三杯起高咏，一啸净秋波。纵横何足道，意气郁嵯峨。
啸歌二首
作者：林大钦
朝代：明

山高不可登，河深岂可厉。平原九万里，翱翔足游曳。白龙在深渊，海水扬其波。误落湘江蹊，泥沙奈尔何。白玉一杯酒，青云在轩牗。笑拉洪涯肩，轩荣复何有。山中白云歌，天上彩云缓。时乘明玕车，笑接渊明盏。我生欲何为，轩裳空依依。时增陵谷思，羲皇胡不归。青阳动芳草，白日嗟沦老。卓荦观前进，旷然清怀抱。
啸歌二首·其一
作者：林大钦
朝代：明

山高不可登，河深岂可厉。平原九万里，翱翔足游曳。白龙在深渊，海水扬其波。误落湘江蹊，泥沙奈尔何。白玉一杯酒，青云在轩牗。笑拉洪涯肩，轩荣复何有。
啸歌二首·其二
作者：林大钦
朝代：明

山中白云歌，天上彩云缓。时乘明玕车，笑接渊明盏。我生欲何为，轩裳空依依。时增陵谷思，羲皇胡不归。青阳动芳草，白日嗟沦老。卓荦观前进，旷然清怀抱。
园居
作者：林大钦
朝代：明

林园滋幽独，横经幸不违。碧草怜秋萎，青山尚鸟归。景寂绝繁乱，人閒无是非。吾志在寥廓，于此聊忘机。
园居遣怀三首
作者：林大钦
朝代：明

野外遂生理，支离准自休。三时长病懒，一月解梳头。把钓供幽事，看花复素秋。杖藜从白首，身世两无尤。短景难幽卧，秋风差自强。村幽宜杖履，岁暮识行藏。农父秫粱秀，园家橘柚香。蹉跎依物色，纵谑向穹荒。久爱吾庐好，柴门少树遮。浮云悲世事，流水惜生涯。有兴寻亲侣，尝新剥枣瓜。静喧翻自乐，衰劣岂吾嗟。
园居遣怀三首·其一
作者：林大钦
朝代：明

野外遂生理，支离准自休。三时长病懒，一月解梳头。把钓供幽事，看花复素秋。杖藜从白首，身世两无尤。
园居遣怀三首·其三
作者：林大钦
朝代：明

久爱吾庐好，柴门少树遮。浮云悲世事，流水惜生涯。有兴寻亲侣，尝新剥枣瓜。静喧翻自乐，衰劣岂吾嗟。
园居遣怀三首·其二
作者：林大钦
朝代：明

短景难幽卧，秋风差自强。村幽宜杖履，岁暮识行藏。农父秫粱秀，园家橘柚香。蹉跎依物色，纵谑向穹荒。
园果六首 其一 桃
作者：林大钦
朝代：明

浑爱尔红生胜锦，却留青子缀枝新。三花少室凭谁见，会傍武陵深处春。
园果六首 其三 龙眼
作者：林大钦
朝代：明

青葱龙眼亦堪怜，细子黄英结炎天。南州自有如瓜果，异味何须玉醴泉。
园果六首 其二 李
作者：林大钦
朝代：明

朱英自作千珠实，不减葡萄万颗匀。虚想蟠桃天上见，人间那有此园春。
园果六首 其五 梨
作者：林大钦
朝代：明

欲落未落愁叶黄，离离金子郁金香。会取殊甘供美酒，定标真品入仙堂。
园果六首 其六 柑
作者：林大钦
朝代：明

黄柑甘橘郁薰芬，翠叶妍条细细匀。不为陈皮开膈冷，却留霜子到青春。
园果六首 其四 荔枝
作者：林大钦
朝代：明

朱樱松蜜真饶你，玉蕊金芝未可餐。服食会于人世见，荔枝当作萍实看。
园果六首·桃
作者：林大钦
朝代：明

浑爱尔红生胜锦，却留青子缀枝新。三花少室凭谁见，会傍武陵深处春。朱英自作千珠实，不减葡萄万颗匀。虚想蟠桃天上见，人间那有此园春。青葱龙眼亦堪怜，细子黄英结炎天。南州自有如瓜果，异味何须玉醴泉。朱樱松蜜真饶你，玉蕊金芝未可餐。服食会于人世见，荔枝当作萍实看。欲落未落愁叶黄，离离金子郁金香。会取殊甘供美酒，定标真品入仙堂。黄柑甘橘郁薰芬，翠叶妍条细细匀。不为陈皮开膈冷，却留霜子到青春。
堂上见流云郁兀峰峦特绝自昔奇观也
作者：林大钦
朝代：明

流云今出没，绿浦动清歌。秀色连天表，清晖奈若何。南薰吹短袖，白水增澜波。向夕岚烟起，连山郁嵯峨。
塘上
作者：林大钦
朝代：明

白水明崖草，青云起暮山。春风凉不绝，归鸟恣閒閒。
塘上二首
作者：林大钦
朝代：明

古木萧疏地，苍黄日雾时。秋风吹锦水，可以荡人思。远看飞云势，低吟组织诗。素心固如此，吾道竟何之。青田望不极，野水夕离离。落日诸山暮，归禽独树枝。高吟宜野静，杖屦失秋悲。自觉尘机少，幽行步每迟。
塘上二首·其一
作者：林大钦
朝代：明

古木萧疏地，苍黄日雾时。秋风吹锦水，可以荡人思。远看飞云势，低吟组织诗。素心固如此，吾道竟何之。
塘上二首·其二
作者：林大钦
朝代：明

青田望不极，野水夕离离。落日诸山暮，归禽独树枝。高吟宜野静，杖屦失秋悲。自觉尘机少，幽行步每迟。
塘上月二首
作者：林大钦
朝代：明

秋月本自佳，况复秋水映。荡漾成绮章，一塘开悬镜。圆魄径中天，沉吟夜自久。到处成辉光，掬水月在手。
塘上月二首·其一
作者：林大钦
朝代：明

秋月本自佳，况复秋水映。荡漾成绮章，一塘开悬镜。
塘上月二首·其二
作者：林大钦
朝代：明

圆魄径中天，沉吟夜自久。到处成辉光，掬水月在手。
塘上行
作者：林大钦
朝代：明

冥心遗氛业，结思在云岐。水色澹容与，天光霁素期。兰芳苦不宣，岸草述人思。徘徊空林响，隐忧日月驰。甘是藜藿食，永断区中思。流观鱼鸟变，淹泊天地私。缅想采芝歌，绻然慰渴饥。
夏园即事四首
作者：林大钦
朝代：明

兹辰苦烦燠，复此款芳园。翠竹通云过，朱枝落果繁。静偏堪避俗，疏爽未闻喧。绕屋畦蔬满，栖迟慰夕餐。荒园带乔木，疏篱古蔓悬。地幽忘客会，兴远步炎天。散业琴书偃，裁酒竹叶传。不妨人意迫，随处到真玄。吾生何倚着，雅欲逃自然。况此炎阳会，萧疏水木天。步草风吹面，抛书竹共眠。未应频悔吝，早已慰幽全。炎暑惟兹夏，三旬将欲移。芳树射明灭，青云静逶迤。晴光迟夕照，风鸟会清思。慷慨伤神寂，泉林慰渴饥。
夏园即事四首·其一
作者：林大钦
朝代：明

兹辰苦烦燠，复此款芳园。翠竹通云过，朱枝落果繁。静偏堪避俗，疏爽未闻喧。绕屋畦蔬满，栖迟慰夕餐。
夏园即事四首·其三
作者：林大钦
朝代：明

吾生何倚着，雅欲逃自然。况此炎阳会，萧疏水木天。步草风吹面，抛书竹共眠。未应频悔吝，早已慰幽全。
夏园即事四首·其二
作者：林大钦
朝代：明

荒园带乔木，疏篱古蔓悬。地幽忘客会，兴远步炎天。散业琴书偃，裁酒竹叶传。不妨人意迫，随处到真玄。
夏园即事四首·其四
作者：林大钦
朝代：明

炎暑惟兹夏，三旬将欲移。芳树射明灭，青云静逶迤。晴光迟夕照，风鸟会清思。慷慨伤神寂，泉林慰渴饥。
夏园对月
作者：林大钦
朝代：明

白露团新月，清晖照北林。检诗宜寂静，在野兴萧森。入蔓光难整，移云影未侵。篱芳兼瑟历，徙履更追寻。
夏日吟
作者：林大钦
朝代：明

天地何太郁，永日毒人肠。予怀良不恶，潇洒顺时芳。好鸟鸣深枝，茂林延疏光。薰风来平陆，杳然虚怀凉。静里乾坤胜，壶中日月长。卧龙终寂寞，跃马空腾骧。流连风景换，淹泊获吾常。世路今炎热，故山安可忘。
夏日雷雨
作者：林大钦
朝代：明

白日轻雷迥，风林当昼吹。二仪消炎伏，一雨到云涯。水色光虚滉，烟堂花暮思。净心澄物役，聊此寄卑栖。
夕怀
作者：林大钦
朝代：明

白日原上没，芳草夕离离。惜此浮云滋，空馀千古思。冥心托松石，幻迹谢人为。未因飞锡去，长与鹿门期。
夜
作者：林大钦
朝代：明

寥落寒空暮，凄其叹索居。银汉光脩草，星辰动夜虚。萤辉明水次，秋唧薄阶除。多少残生思，空催清夜徂。
夜思
作者：林大钦
朝代：明

凉园依蔓草，零露惜秋情。行藏千古思，天地一身轻。月出云间静，风来松上清。虚怀澄物滓，于此正无营。
夜雨
作者：林大钦
朝代：明

夜雨鸣不止，端居苦沉沉。风寂秋灯静，气溟烟堂深。天地思寥落，诗书静可寻。漂零随生理，无闷到于今。
好古
作者：林大钦
朝代：明

好古甘寥落，嗜静无冬春。诗书侵雪幌，霄汉洒风神。白发催年老，青阳革岁新。从今幽卧稳，天地惜烟尘。
客至
作者：林大钦
朝代：明

寂寞郊扉地，晴光瀰望辰。门从花胜竹，客到酒当春。牢落看莺晚，流连发兴频。残晖与幽色，披豁共吾真。
宴集
作者：林大钦
朝代：明

沉冥俗所捐，岁月寄秋山。亲侣时萍集，壶觞引兴间。看云未碍远，看月不须攀。扰扰风尘际，谁开芳夕颜。
寒云
作者：林大钦
朝代：明

摇落秋将晚，寒园菊尚花。天风吹断柳，旭日霁清沙。故国高云气，烟堂暮景斜。谁能更拘束，啸豁是真涯。
寒原
作者：林大钦
朝代：明

寒光清邑里，夕望杳川原。左右云林旷，惟闻归雀喧。
寓言
作者：林大钦
朝代：明

曾读巫女赋，更闻河上公。神仙自有友，不与世人同。
寤歌
作者：林大钦
朝代：明

眼前今古兴亡事，寂寞图书后代思。尽向东流伤泯灭，英雄休说跨当时。
对月
作者：林大钦
朝代：明

秋空无片云，万里照清彻。河汉自依依，诸星向明灭。
对菊二首
作者：林大钦
朝代：明

秋菊有佳色，盘根手自栽。兴与佳宾发，尊对艳花开。天地生奇质，山林老此才。九月清霜下，中逵蕙草摧。种菊黄花满，纵横野兴多。生涯随杯酒，风景自山河。静后天机透，吟馀秋色过。衣冠惭世会，清寂慰蹉跎。
对菊二首·其一
作者：林大钦
朝代：明

秋菊有佳色，盘根手自栽。兴与佳宾发，尊对艳花开。天地生奇质，山林老此才。九月清霜下，中逵蕙草摧。
对菊二首·其二
作者：林大钦
朝代：明

种菊黄花满，纵横野兴多。生涯随杯酒，风景自山河。静后天机透，吟馀秋色过。衣冠惭世会，清寂慰蹉跎。
对酒歌
作者：林大钦
朝代：明

今日曷不乐，幸时犹清平。酌此一杯酒，永我千古情。兰芳何菲菲，秋露泛其英。眷彼日月周，我生不再荣。杳此林下意，永辞区中名。夭寿非所知，得失何足萦。浩歌白日动，徙倚黄云生。坐啸碧山春，颓然恣吾行。
幽怀
作者：林大钦
朝代：明

悠悠云萝里，独系青山客。不见往来人，时有鸟行迹。
幽情
作者：林大钦
朝代：明

白日卧慵稳，幽人自有群。从容问鱼鹤，洒豁观图文。木食随仙子，霓衣驾五云。坐观城市者，车马滋纷纷。
幽意
作者：林大钦
朝代：明

五月荷花雨，阴晴屡不分。苔容常带润，山意欲垂云。日滉楼台侧，风蒸草木薰。幽情恋萝石，鸥鸟可为群。
幽栖
作者：林大钦
朝代：明

幽栖却得性，永与白云归。听鸟思轻举，看山忆采薇。樗栎谁堪并，琴樽趣不稀。烟花彭泽里，出处幸无违。
归来谣二首·其一
作者：林大钦
朝代：明

归来物外情，日与园林亲。耕凿安时化，衣冠随世春。前途当不惑，远志期所遵。已矣歌采芝，聊与静者伦。
归来谣二首·其二
作者：林大钦
朝代：明

田园今卧稳，悠然生事稀。源水看花入，春云羡鸟飞。壶觞时独进，耕凿复忘机。霭霭浮烟外，樵歌慰式微。
怀友
作者：林大钦
朝代：明

平生寡所欢，与子终邂逅。悠悠五湖春，云山阻欢觏。目断南来鸿，心攒天边岫。始愿今难从，相期在玄守。
怀古三首
作者：林大钦
朝代：明

西望首阳山，郁哉何崔嵬。荒途横今古，遗芝亦已微。白云起高岗，丹木馀清晖。飘飘风吹衣，尘冠多是非。谷口富松萝，沧浪足钓矶。千秋一洒泪，吾与尔同归。仲蔚居大泽，原生隐蒿蓬。至德重当时，清真起颓风。斯人久寂寞，馀韵尚云空。白云安可忘，世路旷蒙蒙。觉悟当念还，精神千载通。陶公在园田，而无人世喧。时赖好事者，载酒相与还。有时发清兴，高歌黄唐言。身名渺不营，好爵何足论。世事乱如麻，结绶生烦冤。逍遥观所尚，庶令古道存。
怀古三首·其一
作者：林大钦
朝代：明

西望首阳山，郁哉何崔嵬。荒途横今古，遗芝亦已微。白云起高岗，丹木馀清晖。飘飘风吹衣，尘冠多是非。谷口富松萝，沧浪足钓矶。千秋一洒泪，吾与尔同归。
怀古三首·其三
作者：林大钦
朝代：明

陶公在园田，而无人世喧。时赖好事者，载酒相与还。有时发清兴，高歌黄唐言。身名渺不营，好爵何足论。世事乱如麻，结绶生烦冤。逍遥观所尚，庶令古道存。
怀古三首·其二
作者：林大钦
朝代：明

仲蔚居大泽，原生隐蒿蓬。至德重当时，清真起颓风。斯人久寂寞，馀韵尚云空。白云安可忘，世路旷蒙蒙。觉悟当念还，精神千载通。
惜春词
作者：林大钦
朝代：明

山园晴眺望，风花日暮稀。迟此花间饮，犹得送春归。
感兴十七首
作者：林大钦
朝代：明

少年弗获意，所困在群书。钻仰疲今古，穷思涉幻虚。中灵忽予会，掩卷三叹吁。昭昭天所基，万化孰不俱。矜识道愈昏，顺性理无馀。赖此方寸心，永我万里途。百家多怪迂，至德谅自须。恒彝终不灭，斯道人共为。舜颜乃何人，寤寐或见之。克己诵四勿，文明睿哲垂。神德本自然，岂为知识迷。嗟予向成立，言为尚自疑。忏悔伤频复，一德何由追。思索苦多昏，风尘不可缁。开颜仰遗帙，茫然失所宜。息机绝驰役，慎独乃吾师。达德无贤愚，斯人共载之。众欲纷然垢，中灵忽以亏。君子重慎独，恒德终不移。一心贯金石，动静齐所宜。考索非吾训，率性非吾欺。伊游慎所事，永超无欲期。一元浑无象，众识妙中虚。斯理苟能明，何必读多书。生生自净寂，化化杳不居。澄然绝物役，窅与天地俱。恒彝道之根，杂学信迂芜。君子通大道，无愿为世儒。喜怒道之门，安可差讹之。喜以乖吾好，怒以戾吾思。至人秉元化，灵閒净素期。众惑自流形，贞心永若斯。静德固天衷，中和安可为。恒德永不迷，生心乃为妄。趋舍一以偏，较然昧所向。慎独唱真宗，立诚慰素仰。断除嗜欲思，永彻天机障。元神用吾宅，灏气固当持。神乃道之门，气乃道之资。存神气斯充，养气神不亏。浩然塞天地，质圣当何疑。杂学信多岐，要德谅在斯。沌然者愚蒙，任性时能通。是非竟多岐，吾以反吾躬。心在万物外，身在万物中。对景思不起，流形意融融。持此谢宇宙，贤人或可同。沉幽使心迷，多虑令志散。一乘无极舟，永离生灭绊。生生获灵符，寂寂启中灿。万障属空虚，百理由一贯。成汤敬日跻，周公待夜旦。吾其秉先登，毋令岁月晏。正心不可为，优游得所思。是非有真性，何用自迟疑。永彻安排障，长与大道期。寂处固洞然，有感应斯随。道心信微漠，人欲戒惟危。大哉精一言，悠悠获我师。道心长寂寞，知识故多违。自得无生理，因知元化机。昭昭非吾象，默默著先几。恒德静素思，冥然离是非。赐也不受命，多亿将安归。日月坐超忽，吾生岂无涯。鸡鸣怀明德，日夕永持之。操舍有存亡，起灭安可为。缉熙赖恒性，感寂应自知。道慧自閒灵，多欲使心驰。秉我弘毅志，贞我玄素思。浩然达天衷，信与造化期。此心从太古，百年我何求。德由天性合，道以形化流。虚无求神仙，削迹违人谋。生死道自然，夭寿何足忧。敦土心不变，安仁意无愁。长与道义生，天地可自由。自然有成德，人为何足誇。是非固天性，思议乃为邪。一思即念妄，再思绝道华。沌然浑无思，百虑永不差。知为伤陵迟，一德可终生。逍遥随大化，顺应故无情。达观齐万物，抚己何独清。冥然绝所虑，斯理日明明。知德形乃实，虚通道之平。鼎鼎百年内，持此慰吾诚。一身自潇洒，万物何嚣喧。端拱谢时好，优游获性原。十年希成立，三省持话言。言为惩昔悔，一德赖自敦。玄机信微漠，杂学竟多门。吾志在择善，毋然枝叶繁。上帝惠灵懿，永此仁义心。世欲互迁幻，虚寂湛孤襟。知识何必多，善端聊可寻。不赖方寸真，绝学当谁任。
感兴十七首·其一
作者：林大钦
朝代：明

少年弗获意，所困在群书。钻仰疲今古，穷思涉幻虚。中灵忽予会，掩卷三叹吁。昭昭天所基，万化孰不俱。矜识道愈昏，顺性理无馀。赖此方寸心，永我万里途。百家多怪迂，至德谅自须。
感兴十七首·其七
作者：林大钦
朝代：明

元神用吾宅，灏气固当持。神乃道之门，气乃道之资。存神气斯充，养气神不亏。浩然塞天地，质圣当何疑。杂学信多岐，要德谅在斯。
感兴十七首·其三
作者：林大钦
朝代：明

达德无贤愚，斯人共载之。众欲纷然垢，中灵忽以亏。君子重慎独，恒德终不移。一心贯金石，动静齐所宜。考索非吾训，率性非吾欺。伊游慎所事，永超无欲期。
感兴十七首·其九
作者：林大钦
朝代：明

沉幽使心迷，多虑令志散。一乘无极舟，永离生灭绊。生生获灵符，寂寂启中灿。万障属空虚，百理由一贯。成汤敬日跻，周公待夜旦。吾其秉先登，毋令岁月晏。
感兴十七首·其二
作者：林大钦
朝代：明

恒彝终不灭，斯道人共为。舜颜乃何人，寤寐或见之。克己诵四勿，文明睿哲垂。神德本自然，岂为知识迷。嗟予向成立，言为尚自疑。忏悔伤频复，一德何由追。思索苦多昏，风尘不可缁。开颜仰遗帙，茫然失所宜。息机绝驰役，慎独乃吾师。
感兴十七首·其五
作者：林大钦
朝代：明

喜怒道之门，安可差讹之。喜以乖吾好，怒以戾吾思。至人秉元化，灵閒净素期。众惑自流形，贞心永若斯。静德固天衷，中和安可为。
感兴十七首·其八
作者：林大钦
朝代：明

沌然者愚蒙，任性时能通。是非竟多岐，吾以反吾躬。心在万物外，身在万物中。对景思不起，流形意融融。持此谢宇宙，贤人或可同。
感兴十七首·其六
作者：林大钦
朝代：明

恒德永不迷，生心乃为妄。趋舍一以偏，较然昧所向。慎独唱真宗，立诚慰素仰。断除嗜欲思，永彻天机障。
感兴十七首·其十
作者：林大钦
朝代：明

正心不可为，优游得所思。是非有真性，何用自迟疑。永彻安排障，长与大道期。寂处固洞然，有感应斯随。道心信微漠，人欲戒惟危。大哉精一言，悠悠获我师。
感兴十七首·其十一
作者：林大钦
朝代：明

道心长寂寞，知识故多违。自得无生理，因知元化机。昭昭非吾象，默默著先几。恒德静素思，冥然离是非。赐也不受命，多亿将安归。
感兴十七首·其十七
作者：林大钦
朝代：明

上帝惠灵懿，永此仁义心。世欲互迁幻，虚寂湛孤襟。知识何必多，善端聊可寻。不赖方寸真，绝学当谁任。
感兴十七首·其十三
作者：林大钦
朝代：明

此心从太古，百年我何求。德由天性合，道以形化流。虚无求神仙，削迹违人谋。生死道自然，夭寿何足忧。敦土心不变，安仁意无愁。长与道义生，天地可自由。
感兴十七首·其十二
作者：林大钦
朝代：明

日月坐超忽，吾生岂无涯。鸡鸣怀明德，日夕永持之。操舍有存亡，起灭安可为。缉熙赖恒性，感寂应自知。道慧自閒灵，多欲使心驰。秉我弘毅志，贞我玄素思。浩然达天衷，信与造化期。
感兴十七首·其十五
作者：林大钦
朝代：明

知为伤陵迟，一德可终生。逍遥随大化，顺应故无情。达观齐万物，抚己何独清。冥然绝所虑，斯理日明明。知德形乃实，虚通道之平。鼎鼎百年内，持此慰吾诚。
感兴十七首·其十六
作者：林大钦
朝代：明

一身自潇洒，万物何嚣喧。端拱谢时好，优游获性原。十年希成立，三省持话言。言为惩昔悔，一德赖自敦。玄机信微漠，杂学竟多门。吾志在择善，毋然枝叶繁。
感兴十七首·其十四
作者：林大钦
朝代：明

自然有成德，人为何足誇。是非固天性，思议乃为邪。一思即念妄，再思绝道华。沌然浑无思，百虑永不差。
感兴十七首·其四
作者：林大钦
朝代：明

一元浑无象，众识妙中虚。斯理苟能明，何必读多书。生生自净寂，化化杳不居。澄然绝物役，窅与天地俱。恒彝道之根，杂学信迂芜。君子通大道，无愿为世儒。
把酒对秋山
作者：林大钦
朝代：明

世人共卤莽，谁将一日閒。予怀浑脱略，把酒对秋山。
披籍
作者：林大钦
朝代：明

萝苔协素尚，云籍展清幽。激发兴亡事，萧条古今愁。华名终寂寞，出处任虚舟。信步生涯晚，吾行何所求。
招隐词二首
作者：林大钦
朝代：明

祇此非荣亦非辱，且向桑田开杜曲。高眠一笑天地幽，胜似狂儿争局促。幽瑟花榻云间静，浊酒春风物外情。最是繁华俱泯灭，飘飖赢得一身轻。
招隐词二首·其一
作者：林大钦
朝代：明

祇此非荣亦非辱，且向桑田开杜曲。高眠一笑天地幽，胜似狂儿争局促。
招隐词二首·其二
作者：林大钦
朝代：明

幽瑟花榻云间静，浊酒春风物外情。最是繁华俱泯灭，飘飖赢得一身轻。
放歌
作者：林大钦
朝代：明

道人颜色好，称是汉时民。不逐龙虎斗，空随麋鹿春。浩歌移嵩岳，意气凌衣巾。轩荣何足语，高节滋嶙峋。
故园行
作者：林大钦
朝代：明

云园开卧席，居然古人情。拙讷刊时好，伊游获此身。浮生速流电，日月忽多更。泽世功弗及，虚名难为荣。杳杳秋云静，绵绵幽思清。冥心对萝月，孤洁励精诚。所贵山岳重，所贱微埃轻。高餐明霞光，俯采芳菊英。散帙娱春冬，行歌迷所营。息驾归閒业，栖迟慰百龄。
散步
作者：林大钦
朝代：明

桃红含宿雨，柳绿更朝风。青鞋了穷达，时过芳草中。
斋夜
作者：林大钦
朝代：明

扫叶烹茶坐复行，孤吟照月又三更。城中车马如流水，不及秋斋一夜情。
斋夜
作者：林大钦
朝代：明

草虫鸣前除，中宵步绮虚。月明侵卧内，花馥袭吾裾。时序催归疾，尘心向晚疏。故园潇湘意，应拟邵平居。
斋居
作者：林大钦
朝代：明

斋居意转瞑，幽怀不可道。风吹枝上花，日照满庭草。
斋居
作者：林大钦
朝代：明

窈窕青云宇，流连沧海思。帝乡不可愿，芳草共相期。清阴盈径户，好鸟恋幽枝。何事杨朱子，临涂泣路岐。
斋居
作者：林大钦
朝代：明

高斋春寂寞，步履意回迟。独酌深林晚，难酬支遁思。风暄低彩蝶，日寂萦芳枝。聊屏交游会，幽拙谢当时。
斋居二首
作者：林大钦
朝代：明

清斋独坐思閒閒，孤松幽竹长相关。长空飞鸟向何处，霁日孤云时往还。杖履久牵沧海梦，风流拟住紫霞间。飘零生业馀多少，静倚青门笑碧山。斗室行藏卧起徐，飘飖久矣白云居。世远桑麻乔木里，情閒风月短蓑馀。谢安不倦登临兴，阮籍真忘礼法疏。惆怅哲人今寂寞，孤吟搔首思踌躇。
斋居二首·其一
作者：林大钦
朝代：明

清斋独坐思閒閒，孤松幽竹长相关。长空飞鸟向何处，霁日孤云时往还。杖履久牵沧海梦，风流拟住紫霞间。飘零生业馀多少，静倚青门笑碧山。
斋居二首·其二
作者：林大钦
朝代：明

斗室行藏卧起徐，飘飖久矣白云居。世远桑麻乔木里，情閒风月短蓑馀。谢安不倦登临兴，阮籍真忘礼法疏。惆怅哲人今寂寞，孤吟搔首思踌躇。
新霁
作者：林大钦
朝代：明

原野新晴绿，乾坤一望遥。断烟依碧水，列岫上青霄。鱼鸟从相得，濠梁谁见招。平生怀幽兴，临眺独长谣。
日夕吟
作者：林大钦
朝代：明

长空飞鸟没，孤云日暮还。流水本无意，秋容自远山。我怀岁序感，散帙开心颜。览古意弥远，徘徊孤竹间。勿问明日事，且逐今朝閒。向晚丘园寂，沉吟复闭关。
春兴三首
作者：林大钦
朝代：明

绿萝摇烟空，山色有无中。孤英生华滋，隙日上中峰。我有芳春思，兴来愁独语。尘迹滞人寰，未能凌风举。悠悠复悠悠，村水还东流。人生何系住，岁暮聊自由。飞蝶不知愁，花花自追啄。时值秋风起，零落伤局蹴。我有冰壶心，时以永馨馥。不爱芳草根，而从幽竹卜。起行散沉寂，村村花柳飞。鸠鸣枝上日，鱼荡新荷衣。良木来远风，新苗复菲菲。怡然眷閒逸，浩歌乘月归。
春兴三首·其一
作者：林大钦
朝代：明

绿萝摇烟空，山色有无中。孤英生华滋，隙日上中峰。我有芳春思，兴来愁独语。尘迹滞人寰，未能凌风举。悠悠复悠悠，村水还东流。人生何系住，岁暮聊自由。
春兴三首·其三
作者：林大钦
朝代：明

起行散沉寂，村村花柳飞。鸠鸣枝上日，鱼荡新荷衣。良木来远风，新苗复菲菲。怡然眷閒逸，浩歌乘月归。
春兴三首·其二
作者：林大钦
朝代：明

飞蝶不知愁，花花自追啄。时值秋风起，零落伤局蹴。我有冰壶心，时以永馨馥。不爱芳草根，而从幽竹卜。
春原乐词
作者：林大钦
朝代：明

烟际孤村人语，天边对树斜阳。水绕青山自去，风来绿野生香。
春原行乐
作者：林大钦
朝代：明

悠然物外情，况值园林清。春泉采芝去，苔堰听莺行。云与山扉静，花漾池塘生。即事已幽惬，身世两无营。
春原行歌
作者：林大钦
朝代：明

山色出门远近，芳园独步迟回。乐意幽关禽语，会心古树花开。
春园
作者：林大钦
朝代：明

人閒花自落，春静鸟还鸣。不觉伤时暮，空似漆园清。
春园对酒
作者：林大钦
朝代：明

胜夕依繁圃，花晴更属春。重开今日酒，不见古时人。风景依稀在，乾坤去住身。且随人意得，披豁晤情真。
春园屋壁八首
作者：林大钦
朝代：明

独有青山思，不随芳草移。今日东风至，花开仍故枝。閒花忽开落，尊酒谩相亲。素抱如弗乐，青山不是春。如今花色浓，吾屋自幽僻。已忘穷与通，时复开云席。门巷随村落，柴荆低拂人。静轩无世味，盏酒是青春。已见花开盈，复闻鸟语浅。谁能并云轩，醉月辞轩冕。春深草木长，地幽苔路滑。中有玄真翁，披衣卧萝月。药径深红绿，山窗绕翠微。时来花下卧，蝴蝶梦中飞。世故中年浅，烟花春事悠。祇令卧花月，今古嗟云浮。
春园屋壁八首·其一
作者：林大钦
朝代：明

独有青山思，不随芳草移。今日东风至，花开仍故枝。
春园屋壁八首·其七
作者：林大钦
朝代：明

药径深红绿，山窗绕翠微。时来花下卧，蝴蝶梦中飞。
春园屋壁八首·其三
作者：林大钦
朝代：明

如今花色浓，吾屋自幽僻。已忘穷与通，时复开云席。
春园屋壁八首·其二
作者：林大钦
朝代：明

閒花忽开落，尊酒谩相亲。素抱如弗乐，青山不是春。
春园屋壁八首·其五
作者：林大钦
朝代：明

已见花开盈，复闻鸟语浅。谁能并云轩，醉月辞轩冕。
春园屋壁八首·其八
作者：林大钦
朝代：明

世故中年浅，烟花春事悠。祇令卧花月，今古嗟云浮。
春园屋壁八首·其六
作者：林大钦
朝代：明

春深草木长，地幽苔路滑。中有玄真翁，披衣卧萝月。
春园屋壁八首·其四
作者：林大钦
朝代：明

门巷随村落，柴荆低拂人。静轩无世味，盏酒是青春。
春园言怀五首
作者：林大钦
朝代：明

吾谋适不惬，云山道欲安。春风催鸟唤，迟日上阑干。人事纷不极，青山即吾涯。无心邀酒伴，白日卧山家。物外江山近，芳林景色新。相逢如弗乐，花鸟自轻人。素是独往客，花时情更真。三杯酬云月，一曲太平春。十亩幽栖地，乾坤一息閒。身从花鸟幻，道在羲唐间。
春园言怀五首·其一
作者：林大钦
朝代：明

吾谋适不惬，云山道欲安。春风催鸟唤，迟日上阑干。
春园言怀五首·其三
作者：林大钦
朝代：明

物外江山近，芳林景色新。相逢如弗乐，花鸟自轻人。
春园言怀五首·其二
作者：林大钦
朝代：明

人事纷不极，青山即吾涯。无心邀酒伴，白日卧山家。
春园言怀五首·其五
作者：林大钦
朝代：明

十亩幽栖地，乾坤一息閒。身从花鸟幻，道在羲唐间。
春园言怀五首·其四
作者：林大钦
朝代：明

素是独往客，花时情更真。三杯酬云月，一曲太平春。
春园醉歌
作者：林大钦
朝代：明

东风吹绿南洲草，翠巘名园相对好。人生得意能几何，斗酒相逢倾怀抱。
春园雨后二首
作者：林大钦
朝代：明

日月坐超忽，烟花风雨稀。鸒斯无世恨，饮啄几沉飞。人事有代谢，风光无改时。今日花开落，他年烟雨思。
春园雨后二首·其一
作者：林大钦
朝代：明

日月坐超忽，烟花风雨稀。鸒斯无世恨，饮啄几沉飞。
春园雨后二首·其二
作者：林大钦
朝代：明

人事有代谢，风光无改时。今日花开落，他年烟雨思。
春日言怀
作者：林大钦
朝代：明

疏篱野蔓藏居鸟，绕屋閒芳舞蝶蜂。主人卧起开云籍，春风并坐笑从容。
春日遣兴四首
作者：林大钦
朝代：明

烟晴花发春菁葱，鸟语虫声幽事同。看待笋根供饱饭，青鞋又过竹萝中。辟草移花任所为，交加花竹最参差。虚传稼穑分诗兴，却笑柴荆学士宜。桃李无言花自秾，娟娟蜂蝶恁相从。祇因烂熳关幽兴，遮莫交游却太慵。百花丛里结幽亭，万草青青照独惺。墙外谁知有世事，人间休说太玄经。
春日遣兴四首·其一
作者：林大钦
朝代：明

烟晴花发春菁葱，鸟语虫声幽事同。看待笋根供饱饭，青鞋又过竹萝中。
春日遣兴四首·其三
作者：林大钦
朝代：明

桃李无言花自秾，娟娟蜂蝶恁相从。祇因烂熳关幽兴，遮莫交游却太慵。
春日遣兴四首·其二
作者：林大钦
朝代：明

辟草移花任所为，交加花竹最参差。虚传稼穑分诗兴，却笑柴荆学士宜。
春日遣兴四首·其四
作者：林大钦
朝代：明

百花丛里结幽亭，万草青青照独惺。墙外谁知有世事，人间休说太玄经。
春晴
作者：林大钦
朝代：明

花发烟晴春事宜，风和日暖迥春姿。百年事业惟杯酒，四海烟尘何所之。帘户静应通乳燕，幽怀不负采芳期。白沙翠竹青蓑里，一曲沧浪有所思。
春游
作者：林大钦
朝代：明

蔼蔼青莎道，荔园三月开。陶然采芳去，春风暮徘徊。
春游篇
作者：林大钦
朝代：明

白日照园林，春芳伤人心。及辰谐兹游，水石共追寻。和风澄暄景，鲜云垂薄阴。游鱼在清波，好鸟鸣高岑。眷是幽素惬，缅然睇层嵚。提壶接佳宾，引满涤沈疴。挥觞纵遥情，顿忘中所歆。吾志在玄初，穷通祇自任。
晚望二首
作者：林大钦
朝代：明

白屋临秋水，幽期可奈何。坐观凫鸭乱，远眺风云多。荒树连斜日，寒烟落晚波。于兹伤寥寂，浩荡一高歌。极目杳无际，连山接素秋。云迷粤岭树，日涌大荒流。饥雀喧枯木，寒乌薄晚楼。仍馀今古思，萧索增暮愁。
晚望二首·其一
作者：林大钦
朝代：明

白屋临秋水，幽期可奈何。坐观凫鸭乱，远眺风云多。荒树连斜日，寒烟落晚波。于兹伤寥寂，浩荡一高歌。
晚望二首·其二
作者：林大钦
朝代：明

极目杳无际，连山接素秋。云迷粤岭树，日涌大荒流。饥雀喧枯木，寒乌薄晚楼。仍馀今古思，萧索增暮愁。
晨楼
作者：林大钦
朝代：明

高楼聊一望，列木自清森。天光悦鸟性，初日照阳林。予本烟萝客，投足净悠襟。真趣非外借，佳赏偶登临。蜩鸣知节易，时往伤岁阴。进德若不速，仰古意难任。迟迟白日晚，袅袅秋风深。终然谢疴虑，而与静者寻。
晴望
作者：林大钦
朝代：明

芳原晴睇望，隐隐见荒林。鸟向青田去，云还碧涧阴。
晴轩
作者：林大钦
朝代：明

蓬门今卧稳，野草思氤氲。轩岳来清气，晴窗检白云。渐与人俗远，转于鸥鹭群。东风吹几杖，不歉北山文。
暮
作者：林大钦
朝代：明

抚几千山暮，凉轩独夜情。净心澄物役，了性到无生。寂寂林云满，悠悠花露清。平生用幽意，非爱百年名。
暮斋独步
作者：林大钦
朝代：明

山轩来晚照，落叶益纷纷。古径行人少，荒斋归鸟闻。寒云依渚静，绿水向田分。独步兹何缓，萧骚意不群。
月下吟
作者：林大钦
朝代：明

明月度中天，流光在东户。借问谪仙人，呼月何如予。月明澄云霞，月色令人嗟。今人照古月，今月尚流华。今古月如此，人事空流水。长愿当尊歌，向月问终始。
月园
作者：林大钦
朝代：明

盈盈春园月，风动百花香。不见花开处，苍云蔽月光。
月席
作者：林大钦
朝代：明

夜久露华白，天清月近人。寒尊不可醉，绮席暂相亲。
月庭
作者：林大钦
朝代：明

虚庭纷凉白，中天夜寂寥。星河高不动，风月自清宵。天地岂予独，知音谁见招。冥心祈有合，怅望空云霄。
月游三首
作者：林大钦
朝代：明

月色凉于水，高游人未眠。搅衣欲乘月，白云遥在天。秋风凉夜静，秋月照空明。独往意未极，时闻零露声。夜久尘虑息，泠泠寒风生。长啸望山月，颓然与道行。
月游三首·其一
作者：林大钦
朝代：明

月色凉于水，高游人未眠。搅衣欲乘月，白云遥在天。
月游三首·其三
作者：林大钦
朝代：明

夜久尘虑息，泠泠寒风生。长啸望山月，颓然与道行。
月游三首·其二
作者：林大钦
朝代：明

秋风凉夜静，秋月照空明。独往意未极，时闻零露声。
有客
作者：林大钦
朝代：明

风烟还梓里，山水仲长园。有客过茅宇，呼童具醁尊。清歌宜白日，粗粝足寒温。兴阑栖鸟散，相将到石门。
有思
作者：林大钦
朝代：明

河清不可俟，天命信难期。不涉沧江路，空吟采蕨诗。白露依时落，蒹葭仍在斯。秋水依稀在，茫然有所思。
望月歌
作者：林大钦
朝代：明

归来白云眠，对月时翩跹。抚己事并拙，乐天心悠然。身在羲皇后，心在无怀先。履运增慨歌，俯仰复何言。
林下独酌
作者：林大钦
朝代：明

日明鸟自散，而我卧空林。独对山中酒，时超物外心。青萝乘野径，芳草澹幽襟。若问穷通理，应依楚凤吟。
林亭书怀三首
作者：林大钦
朝代：明

林下春晴生事微，芳亭野色静年晖。桃花照日伤心丽，鹤鹭和风傍晚归。浪迹祇今频自得，甘情太古寂忘机。卧龙跃马终何事，故傍青门曳薜衣。百岁生华转眼中，四时清兴与人同。渐将诗律酬杯酒，故着云衣舞薜空。僻地每宜开尺籍，幽禽长自语花丛。风清最爱春光好，直道无忧任转蓬。木栏亭子并清幽，浪迹云馀迥不愁。谩把钓竿从许子，羞将服食拟浮丘。卉巾葛服春相问，碧水丹山时独游。看玩晴光移白日，好将吾道付沧洲。
林亭书怀三首·其一
作者：林大钦
朝代：明

林下春晴生事微，芳亭野色静年晖。桃花照日伤心丽，鹤鹭和风傍晚归。浪迹祇今频自得，甘情太古寂忘机。卧龙跃马终何事，故傍青门曳薜衣。
林亭书怀三首·其三
作者：林大钦
朝代：明

木栏亭子并清幽，浪迹云馀迥不愁。谩把钓竿从许子，羞将服食拟浮丘。卉巾葛服春相问，碧水丹山时独游。看玩晴光移白日，好将吾道付沧洲。
林亭书怀三首·其二
作者：林大钦
朝代：明

百岁生华转眼中，四时清兴与人同。渐将诗律酬杯酒，故着云衣舞薜空。僻地每宜开尺籍，幽禽长自语花丛。风清最爱春光好，直道无忧任转蓬。
林塘歌
作者：林大钦
朝代：明

爱此林塘静，伊游获吾初。壮心逐风景，遂与功名疏。兰幽人不锄，云閒空捲舒。日出林鸟鸣，东轩恣睢徐。绻然陶一觞，摘此园中蔬。世味非所希，我怀日悠虚。缅想采芝翁，时以慰居诸。
柴门遣兴四首
作者：林大钦
朝代：明

柴扉依畎亩，幽事正相关。源水看鱼跃，花林羡鸟閒。尧樽歌圣代，汉蕨足春山。谁能共冥漠，来往烟萝间。轩荣非所便，旷略反予真。耕凿人间世，萝苔物外伦。商歌非有待，浊酒岂无春。生兹年华转，林塘花色新。卜宅青山近，临门水色新。林花春滋碧，巢燕语随人。漫兴难和侣，投冠差独真。栖迟琴史意，幸得过芳辰。颇怪生涯懒，应耽野兴长。暮春高云日，诗酒恣清狂。种竹幽堪玩，为农道益臧。何妨与点也，吾意自堂堂。
柴门遣兴四首·其一
作者：林大钦
朝代：明

柴扉依畎亩，幽事正相关。源水看鱼跃，花林羡鸟閒。尧樽歌圣代，汉蕨足春山。谁能共冥漠，来往烟萝间。
柴门遣兴四首·其三
作者：林大钦
朝代：明

卜宅青山近，临门水色新。林花春滋碧，巢燕语随人。漫兴难和侣，投冠差独真。栖迟琴史意，幸得过芳辰。
柴门遣兴四首·其二
作者：林大钦
朝代：明

轩荣非所便，旷略反予真。耕凿人间世，萝苔物外伦。商歌非有待，浊酒岂无春。生兹年华转，林塘花色新。
柴门遣兴四首·其四
作者：林大钦
朝代：明

颇怪生涯懒，应耽野兴长。暮春高云日，诗酒恣清狂。种竹幽堪玩，为农道益臧。何妨与点也，吾意自堂堂。
桑麻遣兴二首
作者：林大钦
朝代：明

上天垂雨露，何物不生春。甘苦齐结实，麻桑更拂人。乐幽心愈淡，敦土道为邻。满眼缘生事，离披浑性真。世路懒抟扶，山林祇自迂。卧幽千古迥，披豁一虚无。点咏随歌鸟，陶尊赖浊酤。行欢终宇宙，意绪不荒芜。
桑麻遣兴二首·其一
作者：林大钦
朝代：明

上天垂雨露，何物不生春。甘苦齐结实，麻桑更拂人。乐幽心愈淡，敦土道为邻。满眼缘生事，离披浑性真。
桑麻遣兴二首·其二
作者：林大钦
朝代：明

世路懒抟扶，山林祇自迂。卧幽千古迥，披豁一虚无。点咏随歌鸟，陶尊赖浊酤。行欢终宇宙，意绪不荒芜。
楼中夕思
作者：林大钦
朝代：明

避俗时观眺，登高复此楼。山连越隽尽，海接风云秋。石室留丹诀，仙槎泛碧流。童颜如可驻，应与葛公游。
楼中对月
作者：林大钦
朝代：明

中夜虚天静，巍栖月迥明。乾坤独老眼，时序故山情。度汉光难灭，兼星照愈清。万方分气象，伏枕看流萤。
榕间即事
作者：林大钦
朝代：明

高榕长寂寞，幽竹自青青。閒卧观物化，冥思会性灵。浮光速流电，身世一浮萍。悠然清轩暮，步履出林坰。
槛竹
作者：林大钦
朝代：明

青青槛外竹，永日坐清幽。晴风浑不乱，时有翠云流。
步月二首
作者：林大钦
朝代：明

今夜清秋月，分明照羽毫。旷野怜人少，列宿共天高。影落风枝乱，光飘星海涛。瞻依倚北斗，直欲舞潇骚。夜气泛虚爽，中天月白迟。云岩风桂落，林表露华滋。独赏通玄理，高歌慰素思。本无身外虑，清夕每相随。
步月二首·其一
作者：林大钦
朝代：明

今夜清秋月，分明照羽毫。旷野怜人少，列宿共天高。影落风枝乱，光飘星海涛。瞻依倚北斗，直欲舞潇骚。
步月二首·其二
作者：林大钦
朝代：明

夜气泛虚爽，中天月白迟。云岩风桂落，林表露华滋。独赏通玄理，高歌慰素思。本无身外虑，清夕每相随。
永夏
作者：林大钦
朝代：明
体裁：诗

荆扉俗远怜幽僻，永夏无心只昼眠。
桃李不言通鸟道，莺花寥落自风烟。
侧身天地更怀古，回首云泉甘寂然。
尘世漫留风格在，逍遥拟赋卜居篇。
永夏
作者：林大钦
朝代：明

荆扉俗远怜幽僻，永夏无心祇昼眠。桃李不言通鸟道，莺花寥落自风烟。侧身天地更怀古，回首云泉甘寂然。尘世漫留风格在，逍遥拟赋卜居篇。
浅水吟
作者：林大钦
朝代：明

浅水堪跃足，卑枝可结巢。水浅波浪少，枝卑风不高。鲁连辞齐组，东海何嚣嚣。商鞅倾秦宠，法令自煎熬。
漫成
作者：林大钦
朝代：明

世事浑如流水过，百年生业寄耕渔。兴来独咏羲皇曲，愧似相如赋子虚。
独酌
作者：林大钦
朝代：明

光风如昨日，绿树啭黄鹂。醉来花里卧，花鸟会吾私。
甘雨
作者：林大钦
朝代：明

六月六日苦炎热，翻然一雨疑清秋。田鸡水鹳欢并得，对酒狂歌可自由。浮生不问黄金产，尘世惟应囊药谋。便与渔樵同出处，九天云路泛虚舟。
生日
作者：林大钦
朝代：明

经济惭长策，归山有敝庐。思随鱼鸟幻，道想羲唐初。身世同漂泊，渔耕慰寂居。桃源如可问，于此定何如。
田园乐词四首
作者：林大钦
朝代：明

檐外桃花流水，尊前绿柳薰风。鸟雀自喧村巷，耕桑几处人同。园松莫莫云长，北窗落落风凉。五柳先生独卧，一瓢陋巷羲皇。柴门锡杖伊微，黄花宿露沾衣。钓水采山何处，荒村夜月人归。霜空归鸟断续，霁日孤云往还。短发醉歌舜代，生涯迟暮青山。
田园乐词四首·其一
作者：林大钦
朝代：明

檐外桃花流水，尊前绿柳薰风。鸟雀自喧村巷，耕桑几处人同。
田园乐词四首·其三
作者：林大钦
朝代：明

柴门锡杖伊微，黄花宿露沾衣。钓水采山何处，荒村夜月人归。
田园乐词四首·其二
作者：林大钦
朝代：明

园松莫莫云长，北窗落落风凉。五柳先生独卧，一瓢陋巷羲皇。
田园乐词四首·其四
作者：林大钦
朝代：明

霜空归鸟断续，霁日孤云往还。短发醉歌舜代，生涯迟暮青山。
田园幽兴六首
作者：林大钦
朝代：明

青山容我放，水竹静幽居。树啭檐间鸟，花閒几上书。役役诚何事，悠悠心自虚。年来游冶意，天地一萧疏。净心遗纷业，悠志在无为。坐爱窗间草，閒吟梁甫词。万事嗟牢落，一丘已定居。沧浪濯清足，在昔皆余师。黄鹤不可招，蓬海事多遥。青门聊种树，白日结云谣。道悠心莫染，迹杳意弥超。千秋风雅意，兹以永今朝。
田园幽兴六首·其一
作者：林大钦
朝代：明

青山容我放，水竹静幽居。树啭檐间鸟，花閒几上书。役役诚何事，悠悠心自虚。年来游冶意，天地一萧疏。
田园幽兴六首·其三
作者：林大钦
朝代：明

所居在人境，心远迹无喧。佳辰携良朋，樽酌开话言。轩华何足贵，清真道在敦。无然随物化，幽桂足芳根。
田园幽兴六首·其三
作者：林大钦
朝代：明

所居在人境，心远迹无喧。佳辰携良朋，樽酌开话言。轩华何足贵，清真道在敦。无然随物化，幽桂足芳根。寸心不为薄，斗酒乐亲知。列席无杂语，相慰在道岐。出处何必同，清脩方自兹。冉冉风尘间，无然日磷缁。颓然白云间，渔樵人事稀。松风吹解带，潭水照行衣。良辰畅幽惬，沆瀁安是非。朝阳从变化，吾生本息机。
田园幽兴六首·其二
作者：林大钦
朝代：明

净心遗纷业，悠志在无为。坐爱窗间草，閒吟梁甫词。万事嗟牢落，一丘已定居。沧浪濯清足，在昔皆余师。
田园幽兴六首·其五
作者：林大钦
朝代：明

黄鹤不可招，蓬海事多遥。青门聊种树，白日结云谣。道悠心莫染，迹杳意弥超。千秋风雅意，兹以永今朝。
田园幽兴六首·其六
作者：林大钦
朝代：明

颓然白云间，渔樵人事稀。松风吹解带，潭水照行衣。良辰畅幽惬，沆瀁安是非。朝阳从变化，吾生本息机。
田园幽兴六首·其四
作者：林大钦
朝代：明

寸心不为薄，斗酒乐亲知。列席无杂语，相慰在道岐。出处何必同，清脩方自兹。冉冉风尘间，无然日磷缁。
田园杂咏八首
作者：林大钦
朝代：明

绮丽存亡门，安可再重之。黄雀挂青矰，祸衅人所悲。不见云中凤，挥翰振羽仪。朝食琅玕实，夕宿扶桑枝。飘飘远罗云，飞鸣自天涯。人事多舛错，百年会多忧。知止乃不辱，安命故无愁。投冠旋旧庐，学圃度清秋。忘我千年思，庆此孤生幽。衣食聊自须，沌然无外谋。长与仁义生，夕死复何求。伊昔有佳士，恬然志安贫。羞逐三春华，长与烟霞亲。披褐咏南风，非礼不肯循。季叶轻风雅，斯道属何人。朱门矜是非，白日纷垢尘。俯仰分荣枯，誇忮相嗤嗔。咄咄俗中事，去来非吾真。聊以观所尚，逍遥撰良辰。丈人有素业，乃在南山陲。尺籍窥玄化，荒田解岁饥。良辰入奇怀，杖策携亲知。开酌话唐虞，缅然起深思。去运不复还，尼父空栖栖。商歌非吾事，行云聊在斯。举觞酬巢由，千载何嶷嶷。智巧虽万端，孰知非与是。大道不易方，自然有成理。登高思振衣，临流思洗耳。毁誉谁能知，栖迟遽非美。一上西山巅，半餐傲万祀。遗弃誇与名，游晏在清都。一抚天地悠，万障属虚无。婉娈在须臾，高标不足沽。浮云行止意，白日自迂睢。抚心得自然，时为达者模。世路难与期，逍遥可终生。临流濯长缨，永我遗世情。众芳委时化，幽独媚孤清。慨然歌白云，天地为清轻。湘水有清源，首阳有遗英。怅望怀昔踪，聊以翳吾形。傲然遂独往，长啸开云扉。诗书敦夙好，花鸟契初衣。嘉木渐成林，芝兰复菲菲。眷然媚幽独，行歌冥是非。栖栖故园春，岁月共相依。衣食节吾用，俯仰奚所希。已矣归去来，聊以观化机。
田园杂咏八首·其一
作者：林大钦
朝代：明

绮丽存亡门，安可再重之。黄雀挂青矰，祸衅人所悲。不见云中凤，挥翰振羽仪。朝食琅玕实，夕宿扶桑枝。飘飘远罗云，飞鸣自天涯。
田园杂咏八首·其七
作者：林大钦
朝代：明

世路难与期，逍遥可终生。临流濯长缨，永我遗世情。众芳委时化，幽独媚孤清。慨然歌白云，天地为清轻。湘水有清源，首阳有遗英。怅望怀昔踪，聊以翳吾形。
田园杂咏八首·其三
作者：林大钦
朝代：明

伊昔有佳士，恬然志安贫。羞逐三春华，长与烟霞亲。披褐咏南风，非礼不肯循。季叶轻风雅，斯道属何人。朱门矜是非，白日纷垢尘。俯仰分荣枯，誇忮相嗤嗔。咄咄俗中事，去来非吾真。聊以观所尚，逍遥撰良辰。
田园杂咏八首·其二
作者：林大钦
朝代：明

人事多舛错，百年会多忧。知止乃不辱，安命故无愁。投冠旋旧庐，学圃度清秋。忘我千年思，庆此孤生幽。衣食聊自须，沌然无外谋。长与仁义生，夕死复何求。
田园杂咏八首·其五
作者：林大钦
朝代：明

智巧虽万端，孰知非与是。大道不易方，自然有成理。登高思振衣，临流思洗耳。毁誉谁能知，栖迟遽非美。一上西山巅，半餐傲万祀。
田园杂咏八首·其八
作者：林大钦
朝代：明

傲然遂独往，长啸开云扉。诗书敦夙好，花鸟契初衣。嘉木渐成林，芝兰复菲菲。眷然媚幽独，行歌冥是非。栖栖故园春，岁月共相依。衣食节吾用，俯仰奚所希。已矣归去来，聊以观化机。
田园杂咏八首·其六
作者：林大钦
朝代：明

遗弃誇与名，游晏在清都。一抚天地悠，万障属虚无。婉娈在须臾，高标不足沽。浮云行止意，白日自迂睢。抚心得自然，时为达者模。
田园杂咏八首·其四
作者：林大钦
朝代：明

丈人有素业，乃在南山陲。尺籍窥玄化，荒田解岁饥。良辰入奇怀，杖策携亲知。开酌话唐虞，缅然起深思。去运不复还，尼父空栖栖。商歌非吾事，行云聊在斯。举觞酬巢由，千载何嶷嶷。
田园词四首
作者：林大钦
朝代：明

物外田园堪寂寞，云中鸡犬称人閒。蓬莱深浅何须问，笑指乾坤阖辟间。谁信人寰别有天，青萝白石思绵绵。细扫落花吟白日，更邀长老话桑田。休向菩提学问禅，林泉风月自娟娟。但吃笋根清五蕴，不知何处是真玄。卉巾薜服遂初衣，饥食倦眠冥是非。身到羲唐浑不改，时凭真宰度稀微。
田园词四首·其一
作者：林大钦
朝代：明

物外田园堪寂寞，云中鸡犬称人閒。蓬莱深浅何须问，笑指乾坤阖辟间。
田园词四首·其三
作者：林大钦
朝代：明

休向菩提学问禅，林泉风月自娟娟。但吃笋根清五蕴，不知何处是真玄。
田园词四首·其二
作者：林大钦
朝代：明

谁信人寰别有天，青萝白石思绵绵。细扫落花吟白日，更邀长老话桑田。
田园词四首·其四
作者：林大钦
朝代：明

卉巾薜服遂初衣，饥食倦眠冥是非。身到羲唐浑不改，时凭真宰度稀微。
田园閒居四首
作者：林大钦
朝代：明

閒门寡尘鞅，时读几上书。书中见遗烈，往往能起予。有时忽惆怅，起游步荒墟。丘墓在山冈，万代同虚芜。人生终幻化，荣名安所须。已矣齐去来，吾道光如如。少年负逸志，厉翮思远戾。西薄昆仑巅，东抟扶桑裔。旷野何茫茫，飞鸟相叫嘒。眷然怀鸿荒，斯理莽芜翳。夸人矜垢驰，贤者役智慧。损益在须臾，变故谁能系。纶沉鱼渊潜，矰设鹤云逝。吾其睨林丘，高举寻吾契。吾居常阒寂，有鸟鸣前林。眷然往听之，鸟声何钦钦。睍睆悉天机，馀韵空人心。吾愿结此鸟，永以托浮沉。一洗氛垢祲，再清天地襟。行行聊自由，苟营非所歆。白云今出没，山川复间之。芳树垂绿叶，流莺正在兹。晚色足幽光，荡扬千古思。我生何依依，修短齐所之。一歌回白日，天地旷襟期。
田园閒居四首·其一
作者：林大钦
朝代：明

閒门寡尘鞅，时读几上书。书中见遗烈，往往能起予。有时忽惆怅，起游步荒墟。丘墓在山冈，万代同虚芜。人生终幻化，荣名安所须。已矣齐去来，吾道光如如。
田园閒居四首·其三
作者：林大钦
朝代：明

吾居常阒寂，有鸟鸣前林。眷然往听之，鸟声何钦钦。睍睆悉天机，馀韵空人心。吾愿结此鸟，永以托浮沉。一洗氛垢祲，再清天地襟。行行聊自由，苟营非所歆。
田园閒居四首·其二
作者：林大钦
朝代：明

少年负逸志，厉翮思远戾。西薄昆仑巅，东抟扶桑裔。旷野何茫茫，飞鸟相叫嘒。眷然怀鸿荒，斯理莽芜翳。夸人矜垢驰，贤者役智慧。损益在须臾，变故谁能系。纶沉鱼渊潜，矰设鹤云逝。吾其睨林丘，高举寻吾契。
田园閒居四首·其四
作者：林大钦
朝代：明

白云今出没，山川复间之。芳树垂绿叶，流莺正在兹。晚色足幽光，荡扬千古思。我生何依依，修短齐所之。一歌回白日，天地旷襟期。
田家即事二首·其一
作者：林大钦
朝代：明

方塘跃潜鱼，春鸠鸣桑枝。远烟纷漠漠，绿畴生华滋。农人荷锄归，稚子候荆扉。春醪与园蔬，绻然慰式微。世事难与期，寸心宁自知。明晨有幽兴，持竿看浴鹚。
田家即事二首·其二
作者：林大钦
朝代：明

麦候始清和，春田飞鸟过。樵夫睨林木，稚子看新禾。负薪时复望，白云行且歌。人生随出处，不乐复如何。
田父
作者：林大钦
朝代：明

春田夕离离，水漫苗叶菲。暮烟纷已蔼，农父月中归。辛勤何足道，所喜愿无违。
畎亩
作者：林大钦
朝代：明

畎亩荆桑外，孤亭草雾中。青莎晴白日，黄鸟舞春风。花下琴书并，人间巾履同。尚思高卧稳，因此拟华嵩。
病隐
作者：林大钦
朝代：明

病隐真无事，幽栖偏自怡。还寻高士传，更读考槃诗。野蝶穿花落，春风语鸟迟。未须沧海去，即此羡閒居。
登楼
作者：林大钦
朝代：明

凭高试一望，历历见分野。斯人各有营，谁是悠悠者。
白云
作者：林大钦
朝代：明

白云南山来，天际自捲舒。寥落今何事，对此心益虚。浪迹羲皇后，纵意无怀初。惟应洗心者，绝迹会真予。
白云谣
作者：林大钦
朝代：明

烟波不可涉，且向白云归。好鸟人共语，悬萝春拂衣。高山增仰望，尘想日初稀。吾爱茹芝老，时清犹息机。
白石词
作者：林大钦
朝代：明

予歌白石烂，天地杲云愁。欲别青门去，归与老妻谋。
秋夕
作者：林大钦
朝代：明

蔓草夕靡靡，风庭霜露交。慨然伤日月，代谢何其劳。盛衰各有时，人无金石资。苦随万化迁，奄忽谁能持。聊当凭天命，委志顺虚无。得失非所知，抚己自迂睢。
秋夕遣兴四首
作者：林大钦
朝代：明

秋日园林千橘香，柴门几席秋风凉。我寄冥心与萝月，閒倾尊酌问羲皇。秋风瑟瑟吹寒草，万事推移那可保。山中野父本无愁，白日相看霁怀抱。欲访乔松绝世名，人寰亲侣不胜情。婆娑素却是非障，宛在蓬瀛顶上行。往有高人李谪仙，停杯向月问秋天。即今汗漫清狂赏，又见风流期昔贤。
秋夕遣兴四首·其一
作者：林大钦
朝代：明

秋日园林千橘香，柴门几席秋风凉。我寄冥心与萝月，閒倾尊酌问羲皇。
秋夕遣兴四首·其三
作者：林大钦
朝代：明

欲访乔松绝世名，人寰亲侣不胜情。婆娑素却是非障，宛在蓬瀛顶上行。
秋夕遣兴四首·其二
作者：林大钦
朝代：明

秋风瑟瑟吹寒草，万事推移那可保。山中野父本无愁，白日相看霁怀抱。
秋夕遣兴四首·其四
作者：林大钦
朝代：明

往有高人李谪仙，停杯向月问秋天。即今汗漫清狂赏，又见风流期昔贤。
秋怀
作者：林大钦
朝代：明

幽栖日觉喧纷远，独坐随忘世上名。把酒看山了何事，芃兰丛菊时争清。乾坤宿业诗书在，日月无心节序更。尤事蹉跎尘雾里，百年杖锡慰深情。
秋斋閒眺
作者：林大钦
朝代：明

碧草清秋丽，斋居思渺然。远山催落日，白水净寒天。故国风烟满，荒原独鹤还。何当凌倒影，飞锡问真玄。
秋日黄花酒六首
作者：林大钦
朝代：明

世路关山险，閒门秋雾深。如何一杯酒，不与古人斟。沉吟昔人诗，斟酌黄花酒。如在武陵春，轩荣复何有。白日青山去，风尘知己稀。祇应恋花月，醉舞自光辉。石道黄花细，柴荆白酒香。此尊齐天寿，何止傲侯王。行云自去来，孤英欲开歇。且尽良辰欢，清歌弥突兀。日日黄花下，年年秋兴多。欲舍此尊酒，其如新月何。
秋日黄花酒六首·其一
作者：林大钦
朝代：明

世路关山险，閒门秋雾深。如何一杯酒，不与古人斟。
秋日黄花酒六首·其三
作者：林大钦
朝代：明

白日青山去，风尘知己稀。祇应恋花月，醉舞自光辉。
秋日黄花酒六首·其二
作者：林大钦
朝代：明

沉吟昔人诗，斟酌黄花酒。如在武陵春，轩荣复何有。
秋日黄花酒六首·其五
作者：林大钦
朝代：明

行云自去来，孤英欲开歇。且尽良辰欢，清歌弥突兀。
秋日黄花酒六首·其六
作者：林大钦
朝代：明

日日黄花下，年年秋兴多。欲舍此尊酒，其如新月何。
秋日黄花酒六首·其四
作者：林大钦
朝代：明

石道黄花细，柴荆白酒香。此尊齐天寿，何止傲侯王。
秋暮书怀四首
作者：林大钦
朝代：明

秋风吹古道，行旅渐疏稀。天地故人少，江山独鸟归。清同沧海客，静傍竹林微。吾爱茹芝老，时清犹息机。清溪修竹里，隐者自盘还。须发明云日，衣裳照薜山。地幽人眺静，天杳鹭飞閒。早晚相将意，乾坤一寄间。白露滴秋月，壮心悲暮年。思深云没地，醉舞菊花天。短鬓吹霜入，寒轩索雾眠。蹉跎聊自哂，容易岁时迁。摇落残秋地，乾坤一散人。蓬门稀过客，胜日谩垂纶。尊酒琴书并，弦歌卜筑真。浩思齐云月，啸谑羲皇春。
秋暮书怀四首·其一
作者：林大钦
朝代：明

秋风吹古道，行旅渐疏稀。天地故人少，江山独鸟归。清同沧海客，静傍竹林微。吾爱茹芝老，时清犹息机。
秋暮书怀四首·其三
作者：林大钦
朝代：明

白露滴秋月，壮心悲暮年。思深云没地，醉舞菊花天。短鬓吹霜入，寒轩索雾眠。蹉跎聊自哂，容易岁时迁。
秋暮书怀四首·其二
作者：林大钦
朝代：明

清溪修竹里，隐者自盘还。须发明云日，衣裳照薜山。地幽人眺静，天杳鹭飞閒。早晚相将意，乾坤一寄间。
秋暮书怀四首·其四
作者：林大钦
朝代：明

摇落残秋地，乾坤一散人。蓬门稀过客，胜日谩垂纶。尊酒琴书并，弦歌卜筑真。浩思齐云月，啸谑羲皇春。
秋望
作者：林大钦
朝代：明

清秋时极目，世情今已閒。海阔浮云远，天空独鸟还。寒流明野际，落日半幽山。于兹任吾惬，萧散风烟间。
秋田篇
作者：林大钦
朝代：明

新苗今复绿，白水明田畴。相对松筠长，时忘岁运周。金风吹巾衣，白云南山幽。邻翁载酒来，檐下就予谋。一尊齐生死，万事随行休。人生会有适，吾志亦何求。鸟爱碧山远，鱼游沧海悠。纵谑凭迁化，抚己得所由。胜日携童弱，欢然聊远游。
秋霖
作者：林大钦
朝代：明

幽霖苦不彻，杲日苍云愁。积水迷寒草，残烟带夕流。游鱼翻底浪，征鹤度莎洲。怅望虚斋里，閒讴惜素秋。
积雨
作者：林大钦
朝代：明

积雨昏林畔，庭前咫尺迷。叶心愁朱实，佳赏叹揆携。羽雀追飞尽，回烟拂树低。何当凌白日，杖履过东畦。
穷巷
作者：林大钦
朝代：明

穷巷隔纷辙，端居对碧林。落日寒原暮，悠然松桂心。
端午拜瞻先慈遗像
作者：林大钦
朝代：明

吾亲此世隔，过位恍然疑。生时蒙训育，没后空馀思。萧条堂几在，冥漠丹青垂。典型归何处，游魂或在斯。蘋藻申时章，岁月共辛悲。悠悠天地幽，神德终不亏。轩车乘云螭，永与造化期。
端居谣
作者：林大钦
朝代：明

端居念物化，慨焉伤朵颐。夷齐是何人，独守西山陲。光风吹兰蕙，庭露复在斯。眷彼日月周，我车不载脂。藜藿克饥劬，静德惠素思。俯仰白日光，洗心千载期。常恐失路岐，谩为时所欺。
自嘲
作者：林大钦
朝代：明

杨子谈经处，柴门春草暄。风光惊节换，幽兴与谁言。牢落蓼花酒，支离苦柏餐。图书馀万卷，吟诵自朝昏。
芝兰
作者：林大钦
朝代：明

芝兰值幽谷，而无媚世姿。介然清风至，时见芳菲为。桃李非无颜，阳艳迷人间。春光扫地尽，零落委秋山。吾愿植芝兰，慎勿树桃李。岁寒不改操，然后见君子。
花下对酒
作者：林大钦
朝代：明

春事何太急，落花盈我衣。为是伤春思，深尊坐不归。
草亭检书遣怀二首
作者：林大钦
朝代：明

朝来梳栉罢，独坐草玄亭。花齐千谷秀，春送万峰青。引玩书连屋，纵横树拂庭。餐霞吾不忝，真此慰幽惺。细草迷通岸，悬崖气色新。幽斋花竞早，胜日柳争春。习定今忘我，希空不系尘。多将琴史意，遮莫采芳辰。
草亭检书遣怀二首·其一
作者：林大钦
朝代：明

朝来梳栉罢，独坐草玄亭。花齐千谷秀，春送万峰青。引玩书连屋，纵横树拂庭。餐霞吾不忝，真此慰幽惺。
草亭检书遣怀二首·其二
作者：林大钦
朝代：明

细草迷通岸，悬崖气色新。幽斋花竞早，胜日柳争春。习定今忘我，希空不系尘。多将琴史意，遮莫采芳辰。
草堂看花十二首
作者：林大钦
朝代：明

手栽数种细青青，忽蔓堂阶刺眼明。东风不费吹嘘力，好向春时却尽生。初觉花开三两枝，便看烂熳更相宜。从今难却春风意，日日花前醉酒卮。无赖春色太增情，枝枝叶叶向人倾。每愁风雨殊烦恼，却怪雨中花迥明。最喜一庭开九里，可怜天棘蔓青丝。閒英细撷浑无数，开合纷纷祇自宜。芄榴株槿漫从遮，细认红花间白花。荡跌幽人无限意，春风美酒送生涯。且从诸种问风流，休怪紫荆最后抽。试看红艳倾阳日，乱蕊繁英何处求。纵然花发春将遍，兰子丛萱各擅芳。一夜小塘深雨露，莲枝又放数根香。凌霄绣蕊蔓青空，未若东堂一丈红。却怜夜合矜幽色，独纵艳香度晚风。枝英秀发亦擅场，银白金黄细细香。一种幽情吹不尽，世人虚重百花王。桂枝不作艳阳色，留与黄英殿岁华。青青露叶从渠得，袅袅繁香自一家。种花不必寻绝品，开落纷纷总向人。可怪陶门浑种柳，吾堂兼有武陵春。莫怪花前笑语便，人间何事苦凄然。从今扫却樊笼障，我在桃源深处眠。
草堂看花十二首·其一
作者：林大钦
朝代：明

手栽数种细青青，忽蔓堂阶刺眼明。东风不费吹嘘力，好向春时却尽生。
草堂看花十二首·其七
作者：林大钦
朝代：明

纵然花发春将遍，兰子丛萱各擅芳。一夜小塘深雨露，莲枝又放数根香。
草堂看花十二首·其三
作者：林大钦
朝代：明

无赖春色太增情，枝枝叶叶向人倾。每愁风雨殊烦恼，却怪雨中花迥明。
草堂看花十二首·其九
作者：林大钦
朝代：明

枝英秀发亦擅场，银白金黄细细香。一种幽情吹不尽，世人虚重百花王。
草堂看花十二首·其二
作者：林大钦
朝代：明

初觉花开三两枝，便看烂熳更相宜。从今难却春风意，日日花前醉酒卮。
草堂看花十二首·其五
作者：林大钦
朝代：明

芄榴株槿漫从遮，细认红花间白花。荡跌幽人无限意，春风美酒送生涯。
草堂看花十二首·其八
作者：林大钦
朝代：明

凌霄绣蕊蔓青空，未若东堂一丈红。却怜夜合矜幽色，独纵艳香度晚风。
草堂看花十二首·其六
作者：林大钦
朝代：明

且从诸种问风流，休怪紫荆最后抽。试看红艳倾阳日，乱蕊繁英何处求。
草堂看花十二首·其十
作者：林大钦
朝代：明

桂枝不作艳阳色，留与黄英殿岁华。青青露叶从渠得，袅袅繁香自一家。
草堂看花十二首·其十一
作者：林大钦
朝代：明

种花不必寻绝品，开落纷纷总向人。可怪陶门浑种柳，吾堂兼有武陵春。
草堂看花十二首·其十二
作者：林大钦
朝代：明

莫怪花前笑语便，人间何事苦凄然。从今扫却樊笼障，我在桃源深处眠。
草堂看花十二首·其四
作者：林大钦
朝代：明

最喜一庭开九里，可怜天棘蔓青丝。閒英细撷浑无数，开合纷纷祇自宜。
草堂遣兴
作者：林大钦
朝代：明

日月浮生易，乾坤一室馀。高山频怅望，流水助萧疏。道迥堪藜藿，情玄归素初。年来浑无事，犹得寄耕渔。
草堂遣兴二首
作者：林大钦
朝代：明

寥落生涯一草堂，草衣木食恣安详。烟花已许瀛洲并，日月偏随野兴长。渐止黄鹂将数侣，重来紫燕语青阳。从容久拟陶潜宅，懒懈无心学楚狂。卧病青山空复春，每依杖履惜芳辰。异世繁华那在眼，故园风景正相亲。穿花蛱蝶元相并，点水蜻蜓故傍人。传语风光共流转，百年清赏并吾真。
草堂遣兴二首·其一
作者：林大钦
朝代：明

寥落生涯一草堂，草衣木食恣安详。烟花已许瀛洲并，日月偏随野兴长。渐止黄鹂将数侣，重来紫燕语青阳。从容久拟陶潜宅，懒懈无心学楚狂。
草堂遣兴二首·其二
作者：林大钦
朝代：明

卧病青山空复春，每依杖履惜芳辰。异世繁华那在眼，故园风景正相亲。穿花蛱蝶元相并，点水蜻蜓故傍人。传语风光共流转，百年清赏并吾真。
草室
作者：林大钦
朝代：明

草室连村水，幽林一径微。云从花上度，客到荜中稀。听鸟人共得，扪萝心弗违。晴春归卧处，衰劣定吾依。
荣华如转梦
作者：林大钦
朝代：明

荣华如转梦，落花覆芳草。我来卧山中，岁月不知老。
蒿雀
作者：林大钦
朝代：明

蒿雀难为用，空聒吾庐幽。安得如云凤，长鸣向康州。凤来自有时，雀飞盈道岐。灵凤在高岗，百鸟不敢嘻。吾愿见此鸟，一洗苍生悲。红尘蔽天地，白日何离离。
蓬门二首
作者：林大钦
朝代：明

蓬门阒寂稀来往，日日幽怀对薜萝。静检云篇抽远思，閒看鸟翼一相过。江湖荏苒风烟迥，日月逶迤春色和。定与鹿门同出处，不妨杯酒付清歌。吾生自谓巢居子，绝迹丘园澄物牵。杖履春风禽对语，逍遥日月花晴眠。繁华过眼须臾事，木石无心百岁缘。祇此清閒超世网，何须阆苑访神仙。
蓬门二首·其一
作者：林大钦
朝代：明

蓬门阒寂稀来往，日日幽怀对薜萝。静检云篇抽远思，閒看鸟翼一相过。江湖荏苒风烟迥，日月逶迤春色和。定与鹿门同出处，不妨杯酒付清歌。
蓬门二首·其二
作者：林大钦
朝代：明

吾生自谓巢居子，绝迹丘园澄物牵。杖履春风禽对语，逍遥日月花晴眠。繁华过眼须臾事，木石无心百岁缘。祇此清閒超世网，何须阆苑访神仙。
蔓草
作者：林大钦
朝代：明

蔓草伤极目，芳辰谁为携。蝉鸣风树杪，雨过草堂西。物候清神寂，虚怀迥不迷。祇应存吾道，出处问葵藜。
衡门
作者：林大钦
朝代：明

投老衡门不用名，此身长与一鸥轻。浮生扰扰非吾意，底事悠悠空世营。混迹渔樵频自得，凭谁风月竞多清。云白山青共予好，百年怀土迥深情。
见萤
作者：林大钦
朝代：明

草根明不定，星夕故飞飞。乍点琴书色，时傍竹木微。匡帷传胜事，吾幌赖多辉。可怜清霜夜，飘零何处归。
观云起雨至
作者：林大钦
朝代：明

云气生层岳，溶溶满太虚。因风过越隽，洒雨到阶除。润圃花初馥，净心尘踰疏。乾坤增气象，披豁看林庐。
观荷
作者：林大钦
朝代：明

爱尔炎阳日，偏开烂熳花。通枝扶水萼，翠盖驻流霞。净拂丹心破，清添松子家。临风泛薰酌，暂此惜留华。
读东方朔传
作者：林大钦
朝代：明

达人无不可，于世若游云。能与尘俗并，而不撄垢氛。昂藏入君门，浪谑金马春。要君输玉帛，醉酒若为伦。纵横真琐琐，剖心何如我。得意傲尧天，微言寄青琐。予无混世姿，行止尚规规。相期在何处，石室紫芝涯。
读司马季主传
作者：林大钦
朝代：明

伊昔楚高人，逃名在东韨。筮卜留行春，达观何侈瀰。谈笑羲皇前，著论穷人天。道悠喧莫染，迹杳意弥绵。二贤何规规，玉颜空磷缁。尘海烟波阔，坐令蛟龙悲。涉江采芳兰，摘菊时为欢。雅志辞烦力，幽居意漫漫。
读山海经
作者：林大钦
朝代：明

二仪信寥廓，九域安能详。东怀君子国，西望昆崙方。扶桑何修疏，青鸟三危傍。帝江识歌舞，王母独灵长。予亦乘文螭，戴胜观四荒。开明恣幽陟，平圃纵翱翔。赤水足吾饮，祝馀供吾粮。逍遥八百春，寿考岂渠央。
谩成
作者：林大钦
朝代：明

独有江海情，偏随物候新。云烟馀潦倒，麋鹿共和春。日月高歌遍，乾坤酌酒频。祇今农卧稳，披豁露吾真。
贫居
作者：林大钦
朝代：明

贫居依谷口，灌木赖幽清。欲往风云会，其如泉石情。日明花自媚，山寂鸟还鸣。寥寥烟波外，悠然慰此生。
达人吟
作者：林大钦
朝代：明

达人能解俗，处世贵藏晖。而我屏心想，颓然任冥微。新沐莫弹冠，新浴莫振衣。污泥出红莲，斯道可同归。
遣兴
作者：林大钦
朝代：明

云馀开卧席，可以娱终生。啸谑乾坤大，优游今古情。萝盘千谷秀，花发一园清。吾志烟霄外，勋名何足营。
遣兴
作者：林大钦
朝代：明

醒时白云歌，醉作青海舞。笑迎圯上翁，竟与麋鹿聚。
遣兴十二首
作者：林大钦
朝代：明

他日事主曾无赖，欲写狂言献至尊。而今篱落缘生事，浑却悲欢到我门。流落生涯李杜怜，狂童车马正翩跹。即教富贵从人得，何事沧洲泛蠡船。陶潜曾作归来人，卧稳柴桑太古春。却遗秀句存青史，未绝风流漉酒巾。长公直道嗟难同，仲理风高起泽中。虚疑富贵由来事，熟记当年失马翁。最传秀发王维词，窃信风流亦我师。行到水穷浑自事，坐看云起更相宜。吟诗岂必耽佳句，饮酒应须会性真。好记襄阳庞处士，閒过江湖一百春。极目青濛鸟道天，飞沉今古谁差贤。柴门胜事花如锦，我自吟诗看月眠。已见繁华悲眼前，又闻陵谷变桑田。南州野士居郑谷，不吃鱼粱吃紫烟。南州花竹暮春光，听鸟问花幽事长。谁将造次嗤荣辱，吾欲此地老行藏。青榴丹橘春冬天，课酒行歌意醒然。薄俗谩通人意过，冥将物理信流年。茅堂竹径来人稀，乌鹊行云他自归。南畦少摘葵花菜，北牖开尊问翠微。翠屏幽竹静相亲，白眼科头酒后春。病我迂疏慵世会，不是东西南北人。
遣兴十二首·其一
作者：林大钦
朝代：明

他日事主曾无赖，欲写狂言献至尊。而今篱落缘生事，浑却悲欢到我门。
遣兴十二首·其七
作者：林大钦
朝代：明

极目青濛鸟道天，飞沉今古谁差贤。柴门胜事花如锦，我自吟诗看月眠。
遣兴十二首·其三
作者：林大钦
朝代：明

陶潜曾作归来人，卧稳柴桑太古春。却遗秀句存青史，未绝风流漉酒巾。
遣兴十二首·其九
作者：林大钦
朝代：明

南州花竹暮春光，听鸟问花幽事长。谁将造次嗤荣辱，吾欲此地老行藏。
遣兴十二首·其二
作者：林大钦
朝代：明

流落生涯李杜怜，狂童车马正翩跹。即教富贵从人得，何事沧洲泛蠡船。
遣兴十二首·其五
作者：林大钦
朝代：明

最传秀发王维词，窃信风流亦我师。行到水穷浑自事，坐看云起更相宜。
遣兴十二首·其八
作者：林大钦
朝代：明

已见繁华悲眼前，又闻陵谷变桑田。南州野士居郑谷，不吃鱼粱吃紫烟。
遣兴十二首·其六
作者：林大钦
朝代：明

吟诗岂必耽佳句，饮酒应须会性真。好记襄阳庞处士，閒过江湖一百春。
遣兴十二首·其十
作者：林大钦
朝代：明

青榴丹橘春冬天，课酒行歌意醒然。薄俗谩通人意过，冥将物理信流年。
遣兴十二首·其十一
作者：林大钦
朝代：明

茅堂竹径来人稀，乌鹊行云他自归。南畦少摘葵花菜，北牖开尊问翠微。
遣兴十二首·其十二
作者：林大钦
朝代：明

翠屏幽竹静相亲，白眼科头酒后春。病我迂疏慵世会，不是东西南北人。
遣兴十二首·其四
作者：林大钦
朝代：明

长公直道嗟难同，仲理风高起泽中。虚疑富贵由来事，熟记当年失马翁。
遣怀
作者：林大钦
朝代：明

荒阶惟鸟迹，白石亦青苔。起拨云书乱，春风陶一杯。
遣意
作者：林大钦
朝代：明

今古残春地，乾坤一布衣。清溪吟落日，芳草惜幽扉。渐与人俗远，难教鸥鹭违。东风吹几杖，应采北山薇。
避暑
作者：林大钦
朝代：明

避暑仍兹地，薰风吹我襟。和光随鸟性，萧寂旷云林。道虑谢欣戚，达思齐古今。逍遥对萝薜，永矣解余簪。
醒来谣
作者：林大钦
朝代：明

颓然卧前楹，日觉天地清。秉拙捐时好，因书见古情。鸟雀花留语，芝兰夕流荣。栖迟衡宇下，庶以善自名。
野叟
作者：林大钦
朝代：明

野叟无心想，茫然歌白云。清音薄太虚，馀韵振俗氛。试问尘外事，悠悠迥不闻。
野情
作者：林大钦
朝代：明

世事风波远，悠悠荔薜春。乾坤未老日，烟洞独归人。小屋閒堪赋，云泉意不贫。翻随鱼鸟会，飞兴洒衣巾。
野望
作者：林大钦
朝代：明

水与晴光净，天连野雾长。吟诗秋叶落，眺远惜年芳。
钓歌二首
作者：林大钦
朝代：明

壮心久零落，捆屦傲江津。丘壑撄怀满，乾坤独眼真。垂纶消白日，倚杖看风晨。不阻蓬荜兴，时从畎亩民。散地宜高枕，生涯又素秋。高情属云日，浪迹轻王侯。徙履堪人并，餐霞祇自由。絺衣挂萝薜，还钓水西头。
钓歌二首·其一
作者：林大钦
朝代：明

壮心久零落，捆屦傲江津。丘壑撄怀满，乾坤独眼真。垂纶消白日，倚杖看风晨。不阻蓬荜兴，时从畎亩民。
钓歌二首·其二
作者：林大钦
朝代：明

散地宜高枕，生涯又素秋。高情属云日，浪迹轻王侯。徙履堪人并，餐霞祇自由。絺衣挂萝薜，还钓水西头。
閒适
作者：林大钦
朝代：明

多病惭冠绂，归休步紫苔。野堂人事少，秋色雁边回。采药情偏逸，吟诗兴未摧。却恋云萝月，清夕照徘徊。
閒适
作者：林大钦
朝代：明

我怀竟何事，春风日正迟。苍鸠自有伴，时时语花枝。
閒门
作者：林大钦
朝代：明

閒门芳草寂，坐令青春深。考索非吾事，栖迟聊独吟。松风吹带袖，山月净悠襟。于兹谢烦力，永得静者心。
闻蛙
作者：林大钦
朝代：明

蛙声悲永夜，感激入天真。咿喔如求侣，喧呼不避人。藏身似未捷，伏草已馀春。念尔嗟时化，悽悽怆吾神。
闻蛙
作者：林大钦
朝代：明

鸣蛙浑乱聒，谁谓春宵幽。幸有云间月，婆娑数解愁。
闻蝉
作者：林大钦
朝代：明

晴蝉号玄叶，已动凉秋悲。响入云俱迥，风回声故迟。抱贞依露食，远害卜高枝。羡尔孤清意，夷犹空暮思。
附游阴那七言律一首
作者：林大钦
朝代：明

遥看名胜起巃嵷，束膝徐徐谒镜空。五玉峰前铺玉埒，二珠树里蕊珠宫。有因特叩关中偈，无尽谁传灯下红。石上精魂今在否，令人惆怅有无中。
除棘
作者：林大钦
朝代：明

怪尔何延蔓，高秋未觉衰。自施锄艾力，会见根株移。宁使芝兰长，毋令荆棘滋。剪棘如弗力，芝兰常为欺。
陵谷歌
作者：林大钦
朝代：明

陵谷依然世自移，逍遥霁日白云思。五陵事业馀秋草，一曲清词异代悲。
雨
作者：林大钦
朝代：明

高堂风雨过，五月疑清秋。独坐清尘垢，冥心散远愁。利名今寂寞，出处若虚舟。杳然迷所虑，天地一云浮。
雨中新竹
作者：林大钦
朝代：明

细雨稍欲过，新竹自欣欣。微根初出地，高势欲凌云。孤直自天性，清苍映夕矄。春深花更落，赖此扫尘氛。
雨馀
作者：林大钦
朝代：明

雨馀烟景绿，花夕池塘春。游云增旷望，白日静幽沦。抚景羞玄发，遗时欣独新。衡门今古意，萧散采芳辰。
霁
作者：林大钦
朝代：明

夙雨霁氛埃，南山佳色来。思随飞鸟逸，兴与浮云开。漂泊成何事，乾坤付酒杯。芜然春欲暮，空悲蕙草摧。
青榕
作者：林大钦
朝代：明

青榕在东园，超然出云姿。严霜殄异类，高荫正不衰。吾爱此幽质，端贞道所宜。时来弄清阴，千载结幽期。春风桃李花，芳菲亦何为。
风庭
作者：林大钦
朝代：明

风吹庭叶响，日夕凉秋思。却望江山道，不似阳艳时。
飞蛾叹
作者：林大钦
朝代：明

飞蛾失明哲，冒犯灯烛光。转觉飞凑密，羽翼须臾戕。我读高士传，苍茫夜未央。感兹伤化理，缅然情凄凉。举世好近热，我独游大荒。蔬食未为恶，独处聊安详。良玉藏瑶匮，灵凤自云翔。商于何足贵，黄犬空悲伤。动息揆道轨，逍遥顺年芳。栖迟故山暮，百年何可量。
高楼乍晴
作者：林大钦
朝代：明

风吹浮云流，雨晴荷花秋。烟容开野望，佳气绕台浮。翠柏凉可食，閒情迥不愁。明发怀幽兴，还为招隐游。
高楼对月
作者：林大钦
朝代：明

高楼夜寂凉风发，独对南屏看月明。万里星河光不动，百年清景慰吾生。天空过雁闻秋信，露重垂珠滴叶鸣。暂学楚狂歌彩凤，五陵衣马自肥轻。
四时佳景漫吟四首
作者：林奕兰
朝代：明

我爱春，春日丽。翠幕罩轻烟，红英映清渚。间关枝上弄莺簧，滟闪花阴敲蝶翅。沉醉工部野花丛，马卿多病狂欲起。我爱夏，夏风凉。水阁明书幌，山斋清昼长。吟蝉响遏云间树，解语荷花入梦香。一展琅玕潇洒趣，北窗时与傲羲皇。我爱秋，秋意淡。海月浸冰壶，丹枫印雕槛。洞箫声远彻青霞，征雁空中度天堑。笑掇陶潜数点黄，一杯消尽古今感。我爱冬，冬日烈。阁笔冷生袍，研书庐压雪。梅梢闹处见天心，松柏岁寒挺高节。秃尽子卿塞北旄，何如南阳长抱膝。
四时佳景漫吟四首·其一
作者：林奕兰
朝代：明

我爱春，春日丽。翠幕罩轻烟，红英映清渚。间关枝上弄莺簧，滟闪花阴敲蝶翅。沉醉工部野花丛，马卿多病狂欲起。
四时佳景漫吟四首·其三
作者：林奕兰
朝代：明

我爱秋，秋意淡。海月浸冰壶，丹枫印雕槛。洞箫声远彻青霞，征雁空中度天堑。笑掇陶潜数点黄，一杯消尽古今感。
四时佳景漫吟四首·其二
作者：林奕兰
朝代：明

我爱夏，夏风凉。水阁明书幌，山斋清昼长。吟蝉响遏云间树，解语荷花入梦香。一展琅玕潇洒趣，北窗时与傲羲皇。
四时佳景漫吟四首·其四
作者：林奕兰
朝代：明

我爱冬，冬日烈。阁笔冷生袍，研书庐压雪。梅梢闹处见天心，松柏岁寒挺高节。秃尽子卿塞北旄，何如南阳长抱膝。
会江驿
作者：林如楚
朝代：明
体裁：五言律诗

停舟异昔年，城郭尚依然。树影浮天外，江流会驿前。暮帆摇海月，晴磬出山烟。稍喜春来近，居人话种田。
倦游
作者：林如楚
朝代：明
体裁：五言绝句

野馆花空发，江城鸟乱啼。倦游春色里，斜日竹林西。
别业
作者：林如楚
朝代：明
体裁：五言律诗

别业云深处，新秋客到稀。疏林发清籁，古木驻斜晖。课仆收红稻，寻僧入翠微。山中多胜事，麋鹿可相依。
剑浦
作者：林如楚
朝代：明
体裁：七言绝句

剑浦城头落暝烟，蓼花飞浪下滩前。笳声月色沙汀外，无限西风送客船。
回文
作者：林如楚
朝代：明
体裁：七言律诗

依依柳馆翠烟浮，湿泪红妆晓坐愁。飞雁远书传北塞，啭莺残梦入南楼。衣沾露处花如锦，草映帘时月似钩。扉掩暮春经别久，归迟莫渡鹊桥秋。
夏晚寓直同费郎中
作者：林如楚
朝代：明
体裁：五言排律

鸦啼省树深，画馆肃清阴。案牍欣多暇，丹铅得共寻。槿花红近砌，藤蔓绿依林。野鹤归孤梦，閒云长道心。开轩凉气引，卷幌月华临。邴曼官仍薄，潘安鬓欲侵。朱弦时一奏，感激为知音。
旅宿新秋
作者：林如楚
朝代：明
体裁：七言绝句

露飐高梧一叶轻，月残金井辘轳声。不知归兴缘何事，夜夜云山梦里行。
春情
作者：林如楚
朝代：明
体裁：七言律诗

凤楼十二倚窗开，杨柳如烟拂镜台。瑶瑟夜深还独奏，舞衣春至为谁裁。双双乳燕穿梁入，点点飞花入户来。织得锦纹无用处，梦魂空绕白龙堆。
曲江夜泊
作者：林如楚
朝代：明
体裁：七言绝句

西风吹散白蘋秋，野寺钟鸣江雾流。夜半猿声听不尽，萧萧山月照孤舟。
江上春兴
作者：林如楚
朝代：明
体裁：五言律诗

雪霁涯犹湿，沙明雾半消。天围京口树，地折海门潮。挂席怜风便，鸣榔觉岸遥。江妃不可见，春思满兰苕。
瀫水夜泊有怀旧山
作者：林如楚
朝代：明
体裁：五言律诗

澄潭敛夕霏，渔火静相依。河汉窥帘入，梅花逐吹飞。旅愁长是病，乡梦未成归。今夕西窗月，松阴满翠微。
玩月有所思
作者：林如楚
朝代：明
体裁：古风

白颢应潜运，朱明时浸沉。回飙释炎溽，虚堂延夕阴。帘透云光薄，池涵苔色深。萤火穿野蒿，床下莎鸡吟。如何袗絺子，伫受凉气侵。素月出东岭，飞轮迥自撍。金波没远汉，翠霭掩修林。茂篁无疏影，栖鸟有骇音。泠泠鉴冰簟，悠悠涤子襟。玩兹不成寐，兀坐思难任。北牖湛清酤，东窗开玉琴。不惜断琴弦，但恐伤琴心。伤心在何处，宛在沧江浔。劳我伐木意，丛桂祗萧森。
秋声
作者：林如楚
朝代：明
体裁：七言律诗

才惊淅淅转萧萧，散入寒空万里遥。暮雨数枝湘岸竹，凉风八月广陵涛。静分梵宇摇金铎，虚度秦楼引玉箫。黄叶满窗欹枕倦，更堪鸣雁落烟霄。
草阁
作者：林如楚
朝代：明
体裁：五言律诗

草阁俯晴川，凭虚野意便。时经八九月，岸舶两三船。暮色芙蓉水，寒光橘柚烟。行藏吾道在，休诵卜居篇。
采莲曲
作者：林如楚
朝代：明
体裁：乐府曲辞

镜湖春水绿，越女颜如玉。桂楫木兰舟，齐唱采莲曲。翠钿窈窕明空沼，纤手徘徊弄清晓。薄采那妨马上郎，含颦却望云边鸟。年年采莲湖水边，清歌艳舞总堪怜。兰灯寂寞青楼晚，掩泪犹看并蒂莲。
长安侠少年
作者：林如楚
朝代：明
体裁：乐府曲辞

长安侠少年，宝剑光如雪。朝驰御道春，夜醉倡楼月。
咏凤仙花
作者：林娙
朝代：明

凤鸟久不至，花枝空复名。何如学葵蕊，开即向阳倾。
白门感述
作者：林娙
朝代：明

白门连岁值饥荒，十载良人旅朔方。顾影自嗟还自笑，妾身嬴得是糟糠。生平淡饭与黄齑，不道饥荒乏五齐。嫁得文人非薄命，人间多少富儿妻。
白门感述·其一
作者：林娙
朝代：明

白门连岁值饥荒，十载良人旅朔方。顾影自嗟还自笑，妾身嬴得是糟糠。
白门感述·其二
作者：林娙
朝代：明

生平淡饭与黄齑，不道饥荒乏五齐。嫁得文人非薄命，人间多少富儿妻。
重九生日
作者：林娙
朝代：明

西风入户起长嗟，岁岁重阳不在家。不许光鸿常举案，何须悬帨向黄花。
闻关白信良人上书请讨之志喜
作者：林娙
朝代：明

海寇无端欲弄兵，满廷文武策谁成。儿夫自有终军志，未必中朝许请缨。
镇远道中
作者：林子森
朝代：明
体裁：七言绝句

行尽荒林晚未休，鹧鸪声断碧山秋。逢人数问前程路，九十长亭是贵州。
感旧
作者：林子真
朝代：明

梅花历乱奈愁何，梦里朱楼掩泪过。记得去年今夜月，美人吹入笛声多。
陌上桑
作者：林子真
朝代：明
体裁：乐府曲辞

秉烛理残妆，涉露持筐出。为虑桑叶稀，伤丝不成疋。
鸿门宴儗谢皋羽
作者：林子真
朝代：明
体裁：古风

翳云埋空日色黄，一龙一蛇间相将。指天有约公莫舞，后入者臣先者王。此日鸿门判生死，战场咫尺华筵里。汉王若失我为禽，宝玦无光玉剑起。覆卮壮士怒酒醺，芒砀山北愁归雯。一双玉斗正飞屑，汉王间道驰至军。
送人尉蜀
作者：林宗大
朝代：明
体裁：七言绝句

百仞高峰入县门，官閒何地不君恩。莫将万里思家泪，落尽巴江一夜猿。
戊辰春日有怀白阳毕老公祖又赋二律时巳得请归里
作者：林宰
朝代：明

朔风吹雪度离旌，咫尺登仙羡此行。归去泰山九鼎重，谢将国计一身轻。清朝暂许荣归沐，圣主终应忆老成。珍重衷山须善饭，庙堂旦夕待持衡。望望清齐路未赊，圣恩特许暂还家。金门渐远三山色，玉洞将开万树花。似为三朝优大老，岂容一壑卧烟霞。东山只恐难淹久，会睹新除出御麻。
戊辰春日有怀白阳毕老公祖又赋二律时巳得请归里·其一
作者：林宰
朝代：明

朔风吹雪度离旌，咫尺登仙羡此行。归去泰山九鼎重，谢将国计一身轻。清朝暂许荣归沐，圣主终应忆老成。珍重衷山须善饭，庙堂旦夕待持衡。
戊辰春日有怀白阳毕老公祖又赋二律时巳得请归里·其二
作者：林宰
朝代：明

望望清齐路未赊，圣恩特许暂还家。金门渐远三山色，玉洞将开万树花。似为三朝优大老，岂容一壑卧烟霞。东山只恐难淹久，会睹新除出御麻。
将归莆阳留别吴江诸子
作者：林尊宾
朝代：明
体裁：七言绝句

赠别临岐折柳枝，越山上濑片帆迟。荔支亭下清秋月，还忆吴江枫落时。
七里滩作
作者：林尧俞
朝代：明
体裁：古风

双笳引綵舟，鸣榔下建德。既经渔浦口，还望定山色。沿流苦奔峭，入峡惊偪仄。寓目恣游观，举止罢登陟。一酹严陵祠，清风邈难即。如何谢人徒，于焉解徽纆。
三月三日棠林修禊
作者：林尧俞
朝代：明
体裁：古风

良辰维上巳，选胜遵水侧。灌木翳繁阴，原畴免登陟。长川羡游鳞，高云睇归翼。羽觞催莫停，阳乌渐西匿。
夏日集高梁寺
作者：林尧俞
朝代：明
体裁：五言律诗

一径隔流水，沿洄到寺门。瓢分香积供，榻借给孤园。山雨来花气，松风断鸟言。淹留未遽返，暝色下高原。
山行
作者：林尧俞
朝代：明
体裁：五言律诗

肩舆才出郭，倚杖即看山。霜叶暗樵路，寒花悽客颜。石门通鹤栅，松岭入云关。去去红尘隔，鸣禽时往还。
林宗伯见示春曹即事诗依韵奉答·其一
作者：林尧俞
朝代：明

一别都门十六霜，重来人识老春坊。词林旧例呼前辈，兰省新衔进左堂。未览文移先画押，才传云板便归房。绿阴清昼支颐坐，时见流莺出苑墙。
枫亭即事
作者：林尧俞
朝代：明
体裁：五言律诗

落日枫亭驿，秋风荔子园。人烟山外尽，渔榜夜深喧。地迥潮当寺，僧闲月到门。群贤方竖义，吾意已忘言。
海东晚眺
作者：林尧俞
朝代：明
体裁：古风

暮春命巾车，言憩青溪涘。徘徊芳树林，夕阳已在水。东望穷扶桑，波涛荡地纪。日月互吐吞，云霞幻奇诡。天吴昼不发，珠母宵疑徙。岛屿急楼船，春畴閒耒耜。鲸浪几时平，渔歌处处起。
满井
作者：林尧俞
朝代：明
体裁：五言律诗

寒泉凝碧甃，一酌冷人心。素绠无妨短，银床半欲沉。畦亭鱼藻入，林影鸟巢深。偶值堤边叟，悠然似汉阴。
满井
作者：林尧俞
朝代：明
体裁：五言律诗

寒泉凝碧甃，一酌冷人心。素绠无妨短，银床半欲沉。畦渟鱼藻入，林影鸟巢深。偶值堤边叟，悠然似汉阴。
立秋
作者：林尧俞
朝代：明
体裁：五言律诗

苦积连旬雨，况惊一叶秋。乱云低复合，大火暗潜流。商意回蘋末，笳声到枕头。宁须感摇落，不断是边愁。
送陈汝鉴大行入京
作者：林尧俞
朝代：明
体裁：五言律诗

共来修禊事，及此送君行。花雨林间散，蘋风池上轻。酒携何次道，歌借米嘉荣。解作阳关叠，休赓第四声。
塔山
作者：林岩
朝代：明
体裁：古风

群鸦报天曙，春色开林落。光尘透竹窗，山影疏帘箔。叶露滴犹响，花光照经阁。殿宇正曈昽，金碧明丹雘。
丁酉除夕有感
作者：林希元
朝代：明
体裁：七言律诗

牢落天涯两岁除，梦中曾几赋归与。圣朝未有宽恩诏，边郡犹劳判事书。忙里不知残腊去，客边惟觉二毛疏。椒盘此夜谁觞酒，忽忆家乡万里馀。
天涯亭
作者：林希元
朝代：明
体裁：七言律诗

平生梦不到天涯，此日登亭独举杯。二水洲分鱼鹭出，千峰帘捲画屏开。圣朝冠盖从兹尽，交趾王租久不来。铜柱功名誇汉将，百年落落愧凡才。
登文笔峰
作者：林希元
朝代：明
体裁：七言律诗

唾手燕云志已灰，异方与客共登台。百年忧国心常结，九日凭高首重回。山际云收秋瘴薄，海门月上晚潮来。此行只为文翁事，不是重阳爱酒杯。
重过封川
作者：林希元
朝代：明
体裁：五言律诗

十载经游地，停舟感慨多。江山元不改，人物半消磨。风定帆虚挂，花残鸟倦歌。故交情不薄，青眼重相过。
春日龙潭寺阁眺望
作者：林希颢
朝代：明
体裁：五言律诗

珠阙倚茸城，江天三月晴。香台高纵目，芳草远含情。地拔九华碧，潭开一镜清。夕阳孤磬外，静坐悟无生。
舟中对酒
作者：林希颢
朝代：明
体裁：五言律诗

水国风来爽，江鲈今日鲜。布帆秋色外，卮酒暮云前。两岸丹枫树，千村白屋烟。客情方寂寞，渔笛起前川。
北苑造茶即事
作者：林常
朝代：明
体裁：七言律诗

青州州前溪水涟，残红满川花可怜。垂髫何处采茶女，落日去家呼渡船。绿阴青子山雨歇，游丝飞絮春风颠。荒村远客官舍静，新愁恼人闻杜鹃。
陈德甫溪山春晓图
作者：林常
朝代：明
体裁：七言律诗

郭外长溪接远江，矶头新水白鸥双。万山云气翻春雪，一枕松声响夜泷。宾客不徵绮里季，子孙终老鹿门庞。何时我亦来同隐，多种桃花映酒缸。
风雨过鄱阳湖有感
作者：林常
朝代：明
体裁：七言律诗

三月雨多风满天，湖中水高难系船。大鱼跳浪白如雪，好山隔岸青于烟。去官莫过彭泽县，读书拟上匡庐巅。人生百年苦行乐，帝乡遥遥心自怜。
宿会江
作者：林应亮
朝代：明
体裁：五言律诗

古驿山城外，寒江客到稀。潮平见鱼戏，叶落听禽飞。远火行人语，荒原古渡归。徘徊不知夕，零露忽沾衣。
寺中即景·其一
作者：林应亮
朝代：明
体裁：六言诗

珠缀泥翻玄燕，绀园树带残花。长廊钟度经寂，短笛风吹雁斜。
寺中即景·其三
作者：林应亮
朝代：明
体裁：六言诗

瓜圃盈朝蔓长，豆棚过雨花稀。习静何心杜客，山风误掩柴扉。
寺中即景·其二
作者：林应亮
朝代：明
体裁：六言诗

清磬朝含香阁，孤烟晴弄山厨。双树废巢独鹤，半岩阴殿啼乌。
昌平道中晚作
作者：林应亮
朝代：明

岁晚昌平道，千官历翠微。霜封阴殿瓦，云染祀臣衣。骑火通幽谷，岩钟散御帏。仙游忆空乐，杳杳六龙飞。
春夜有怀
作者：林应亮
朝代：明
体裁：古风

节序若流云，阳和应东陆。严风日夕解，春气散微燠。粲粲夜明河，融融当户烛。纤月出高隅，素影澄梁屋。披衣起延立，怀人在浚谷。昔为双飞鸾，阿阁互栖宿。采秀纫金英，冥飞将黄鹄。在约不希腴，处葵宁避蓼。云尽丘岫微，山空桂树馥。矫首欲搴裳，崇阿艺桑竹。
春情
作者：林应亮
朝代：明

雕栏朱箔澹池塘，旭日莺啼出洞房。初服已从千蕊丽，新妆犹带百花香。斗成百草遗金钏，弹罢孤桐倚玉床。更道春宵闲弄笛，相将明月舞鸾凰。
春阴
作者：林应亮
朝代：明
体裁：七言绝句

不见飞花上客衣，无端春色又霏微。轻寒犹带东风雪，只道杨花绕砌飞。
晓出阜城
作者：林应亮
朝代：明
体裁：五言排律

严城霜月静，村郭晓钟稀。时序冬驱马，行藏夜卷衣。鸣驺冲雁度，征旆带星飞。河以东川隔，山从朔郡围。人烟迷古戍，云物辨中畿。沙色晴衔日，松阴薄弄霏。鸡声万井曙，林火数家微。骑滑防冰坼，尘轻识露晞。湖关三辅列，玉帛八荒归。今日朝元会，谁沾赐醴辉。
江头闻莺
作者：林应亮
朝代：明
体裁：古风

江头烟柳拂稍低，无数新莺相唤啼。缭绕穿花清旭外，间关刷羽绿阴西。莺声柳色自年华，却在宽閒野水涯。空将律吕随飘絮，枉对红芳惜落霞。几群争得上林春，绣翮黄冠碧玉翎。瑶台似奏调鸾韵，锦树如悬杂佩馨。秦女停筝摹别调，燕姬罢吹按歌屏。太液池，宜春苑，凤辇乘春行近远。总多百鸟寂无声，唤取三春惊欲晚。胡为清影在江乡，巧啭微吟断客肠。凄凉不受黄金弹，摇荡羞羁玳瑁梁。
溪上
作者：林应亮
朝代：明

清溪流不极，林际带疏钟。
鸟道连山屋，滩声落水春。
涨消新有岸，云起本多峰。
愁对猿啼峡，乡关烟树重。
溪上
作者：林应亮
朝代：明

清溪流不极，林际带疏钟。鸟道连山屋，滩声落水舂。涨消新有岸，云起本多峰。愁对猿啼峡，乡关烟树重。
白莲道中
作者：林应亮
朝代：明
体裁：七言律诗

寒云落叶见秋容，客路间关思已慵。仄石悬槎难度马，空山长日只看松。家家引竹分泉溜，处处因滩作水舂。欲访玉华仙隐迹，清溪遥望隔芙蓉。
秋后经废寺
作者：林应亮
朝代：明

露槿霜枫秋满寺，瓦烟疏冷石床隈。萧条更值寒风后，黄叶深于旧路苔。
落花篇
作者：林应亮
朝代：明

东邻昨夜飞红雨，落花如霰随风举。千丛缀绮谢繁枝，九陌垂青隐芳树。忆昨芳妍乍放时，含娟凝艳骋容姿。盈盈绛帻承曦暖，烨烨瑶英泛露滋。地拟昆溟霞作幄，门连阊阖玉雕题。昆溟阊阖非人境，喜得繁华荐清景。共讶同心照日开，坐怜并蒂临风整。鸣弦伐鼓斗春菲，列彩飞觞延昼永。为君催晓下朱楼，为君欢燕淹华省。华省朱楼春昼迟，雕栏色色自称奇。蝶翅轻穿翡翠筠，龙柯误触秋千丝。名园岂辨烟和树，名卉难分菌与芝。名园名卉色非一，夺目瑶华纷转日。总多富贵卫张门，不让风流王谢室。风流富贵擅谁家，照耀纵横本自夸。别有仙葩吐仙种，疑从琼岛泛琼华。绿畹斜攒珠蕊树，玉盘遥挂赤城花。万斛香中贮甘露，五云芝上护流霞。霞飞露染春光暮，东邻远客西邻戍。鸾镜佳人愁里看，雁门征客暗中度。此情难语北征人，此情偏入东家妇。百啭莺呼作怨声，一叶花飞减妆素。莺花岁暗可重新，节物朝来已非故。簇陌游丝逐飙空，垂堤空梗向流东。含香故弄妆台上，袭暖偏留舞袖中。含香袭暖竟何处，乍入东墙复西署。悠扬未识飘零归，寂历如随风雨去。乍惊叶萼忽辞丛，何况飘廊兼委路。随蓬不恋故根春，冲燕宁知托巢羽。梧桐井畔映光寒，桃李蹊阴暮色阑。蟋蟀机残催锦字，凤凰楼迥乏青鸾。青鸾锦字总迢绝，见此令人心欲折。败叶逢君可赠题，孤条感妾能生檗。掇叶攀条聊自持，回簪转黛顾容仪。茱萸锦上红尘恨，杨柳声中玉笛悲。三千图画怜芳迹，十二阑干凋翠眉。青苔忍诵蘼芜调，红树曾题芍药诗。题诗欲寄远行客，春风相忆故园陌。瑶池千岁始重看，锦瑟三春勿轻掷。
题阙
作者：林应亮
朝代：明

驿路近津桥，星河接海遥。露塘风折苇，沙屿月平潮。远火渡头急，疏钟湖外飘。那堪凄凉夕，凉景入寒条。
西樵山
作者：林应昌
朝代：明

轻烟清露淡秋容，十日看山兴倍浓。题破洞中千片石，还经路口数株松。何须锡杖来荒麓，定蓄金钱买碧峰。莫道山灵无客意，层层都倩白云封。
赠大司徒毕老先生得请旋里
作者：林应聚
朝代：明

八座崇阶尚黑头，遽将簪组付沧洲。功成欲辟留侯谷，勇退先浮范蠡舟。从此圣心劳梦寐，其如国计莫分忧。愿公亟慰苍生想，肉食而今惭远谋。归舍遥将帝旨颁，殊恩缱绻几人攀。清风长拂司农署，卿月孤悬碧海湾。仲父才高宜握计，谢公望重岂投闲。此行暖席无多暇，伫奉征书领鹓班。厘保勋崇彻紫宸，鸿飞渐息谢风尘。壮猷何事辞明主，姱节于今表大臣。南国绅缨虚曳履，东山烟月好垂纶。但愁四海多虞日，难赋归来老此身。喜从画省沾光辉，一自投簪愿巳违。黄发迩来看渐少，白驹此去音还稀。时艰莫说宦情薄，身隐仍忧邦贮非。不独属员偏惜别，儿童拥道望公归。
赠大司徒毕老先生得请旋里·其一
作者：林应聚
朝代：明

八座崇阶尚黑头，遽将簪组付沧洲。功成欲辟留侯谷，勇退先浮范蠡舟。从此圣心劳梦寐，其如国计莫分忧。愿公亟慰苍生想，肉食而今惭远谋。
赠大司徒毕老先生得请旋里·其三
作者：林应聚
朝代：明

厘保勋崇彻紫宸，鸿飞渐息谢风尘。壮猷何事辞明主，姱节于今表大臣。南国绅缨虚曳履，东山烟月好垂纶。但愁四海多虞日，难赋归来老此身。
赠大司徒毕老先生得请旋里·其二
作者：林应聚
朝代：明

归舍遥将帝旨颁，殊恩缱绻几人攀。清风长拂司农署，卿月孤悬碧海湾。仲父才高宜握计，谢公望重岂投闲。此行暖席无多暇，伫奉征书领鹓班。
赠大司徒毕老先生得请旋里·其四
作者：林应聚
朝代：明

喜从画省沾光辉，一自投簪愿巳违。黄发迩来看渐少，白驹此去音还稀。时艰莫说宦情薄，身隐仍忧邦贮非。不独属员偏惜别，儿童拥道望公归。
偶得红菊一本置之盆中遂成一首
作者：林庭桂
朝代：明

十尺珊瑚到眼前，品题曾说是金蝉。风飘阶下香犹细，露湿盆中色更鲜。幽谷芝兰长作伴，东园桃李敢争妍。客窗对此真堪爱，笑摘娇枝入酒筵。
感事偶成
作者：林庭桂
朝代：明

东家有子惟读书，萤窗雪案勤何如。二十年馀来射策，衣冠才入承明庐。西家有子富珠玉，驰马试剑醉醑醁。朅来买却袍与笏，须臾直上黄金屋。眼底车马多如林，榱题数尺深复深。翻令世上父母心，不重诗书重黄金。谁知一旦黄金耗，门前零落生芳草。回头羞睹东家儿，始信从前读书好。
承示宠和秋怀三作清新雅淡令人披诵殆忘寝食喜幸之馀辄不自揣奉答一首
作者：林庭桂
朝代：明

光景转秋阳，新鸿旧燕忙。蒹葭含夜雨，兰菊破清霜。在客空弹指，思家每断肠。甘泉山下路，閒却竹苍苍。
春郊
作者：林庭桂
朝代：明

芳草汀洲绿浅深，穷崖倒挂景晴阴。马蹄不见寻芳侣，孤负东君一片心。
江郎即景
作者：林庭桂
朝代：明

千丈巍峨势欲颠，午风闾井散晴烟。何年醉卓山灵笔，写尽三秋雁影天。
游鸡鸣寺感述
作者：林庭桂
朝代：明

丹飞翠耸势盘旋，别是人间一洞天。春屐印乾苔砌雨，晓钟撞破树林烟。支龙突地成雄镇，梁燕争泥挠定禅。莫上层台最高处，六朝遗事草芊芊。
秋宫词
作者：林庭桂
朝代：明

庭树西风木落时，败荷衰柳共凄其。含情长锁双眉黛，多病应添两鬓丝。何处锦鳞堪问信，满阶红叶漫题诗。幽怀难向傍人说，只有青天皓月知。
立春书怀
作者：林庭桂
朝代：明

帝里风光分外佳，看春应动少年怀。风和柳眼初窥岸，雨冷苔痕未上阶。子史群疑和冻解，客窗孤闷顺时排。半生株守当何事，留着须眉老凤钗。
舟次罗滩
作者：林庭桂
朝代：明

扁舟漂泊野桥东，水底渔灯隔岸红。九曲滩头风解缆，残更梦里雨敲篷。鸡声村店元无异，人语乡园渐不同。羁思满怀眠不得，晓钟何处梵王宫。
补山亭行
作者：林庭桂
朝代：明

习俗厌江村，丛林借幽楚。随意参禅元，开襟洗尘土。剧饮借容颜，豪吟雕肺腑。庭竹数竿秋，芭蕉千叶雨。有时临崔嵬，释儒杂宾主。有时陟山巅，乾坤从仰俯。有时折角巾醉歌，有时无弦琴浪抚。对景漫优游，何心事簪组。萧散林丘，傲睨今古。守拙养真，伊谁俦伍。几回醉眼摩娑，不觉空庭日午。
读邻笛遗悲卷
作者：林庭桂
朝代：明

死别俄经二十秋，忽看遗墨泪如流。风帘寂莫灯前雨，谁复能禁此夜愁。
过钓台
作者：林庭桂
朝代：明

羊裘滩上钓，凤诏日边迎。犹自颠狂态，那堪故旧情。恢恢天地量，耿耿古今名。一点客星象，依稀江底明。
金陵春眺
作者：林庭桂
朝代：明

登临扶醉接天风，桃李花开面面东。九十韶华转头尽，金樽休遣对花空。
饮河院次方寒溪壁间韵
作者：林庭桂
朝代：明

城北寒笳凄，城西凉月低。吠声隔花犬，惊梦扶桑鸡。我讶地无步，人言天可梯。不堪愁绝处，骥子蹶霜蹄。
东园杂兴
作者：林廷㭿
朝代：明

海东东去有丹丘，仙景依稀此地收。日暖风和花烂漫，不妨时向醉乡游。
五月三十夜宿宣风馆次王伯安壁间韵
作者：林廷㭿
朝代：明

雨过苔纹绣绿痕，水清沙白鸟声浑。云封石洞僧归舍，月落柴门犬吠村。两鬓风霜惊白发，一襟愁绪怯黄昏。香销烛尽方成寐，又恐家山役梦魂。
克柔乃尊就养京师还靖江搢绅饯别有卷
作者：林廷㭿
朝代：明

半生清隐鹿门秋，京国观光此胜游。鹤发山中藏器久，凤毛天上拜恩优。兰陵松菊劳清梦，潞水风烟载客舟。早晚民曹奏嘉绩，五云鸾纸下龙楼。
全璧荣归送宪副张公元器致政还湖州
作者：林廷㭿
朝代：明

宦路翱翔四十年，连城声价故依然。黄堂雨露春千里，柏府冰霜月一天。绿野松篁开别墅，青山琴鹤拥归船。休论负郭连阡陌，看取君家种玉田。
具香帛驰奠大方伯石厓谢年兄诗以哭之
作者：林廷㭿
朝代：明

当年同醉曲江滨，海内心知更几人。丹陛风云双阙晓，紫薇花雨一堂春。浔阳怅别言犹在，梅岭传书墨尚新。何处笛声吹夜月，凤台翘首欲沾巾。
十月十七夜同黄明南佥宪饮陈敦贤少参舟中联句
作者：林廷㭿
朝代：明

灯影船窗夜漏长，故人相见倒衣裳。江湖有约尊前雨，岁月无情镜里霜。玉树向谁依晚景，黄花何处采秋芳。关河一隔三千里，归梦何时问建章。
华泉司徒丧妾浚川司马以诗悼之和韵一首
作者：林廷㭿
朝代：明

紫箫声断夜深闻，海阔风高落雁群。金凤空馀钗上影，玉肌犹印枕边纹。芳魂寂寞悲团扇，仙驭飘飖忆绉裙。惆怅东坡残月里，梦回何处觅朝云。
又和贞庵司寇韵为边华泉悼妾
作者：林廷㭿
朝代：明

鱼水深情乐未央，百年遗恨合欢床。锦衾剩有鲛绡泪，宝鸭空馀燕寝香。疑是芳魂归碧落，欲凭金阙扣西厢。蓬瀛弱水三千里，幽恨凭谁较短长。
和南涧中丞九日韵
作者：林廷㭿
朝代：明

万里秋空太廓寥，野云汀草径萧萧。酒逢佳节还增量，诗愧凡才每折腰。黄菊滞人花未放，青山伴我兴偏饶。烟波身世君栖稳，回首风帆浪里瓢。节过重阳菊未葩，市桥犹喜酒堪赊。乾坤秋老山如瘦，江汉风高帽欲斜。笔阵当年留谏草，棋声半夜落灯花。白云一榻容酣睡，遮莫青蝇乱集瓜。
和南涧中丞九日韵·其一
作者：林廷㭿
朝代：明

万里秋空太廓寥，野云汀草径萧萧。酒逢佳节还增量，诗愧凡才每折腰。黄菊滞人花未放，青山伴我兴偏饶。烟波身世君栖稳，回首风帆浪里瓢。
和南涧中丞九日韵·其二
作者：林廷㭿
朝代：明

节过重阳菊未葩，市桥犹喜酒堪赊。乾坤秋老山如瘦，江汉风高帽欲斜。笔阵当年留谏草，棋声半夜落灯花。白云一榻容酣睡，遮莫青蝇乱集瓜。
和贞庵司寇游灵谷赠月泉僧
作者：林廷㭿
朝代：明

灵谷我曾游，云林乐未竟。忽诵贞庵篇，三复起遐敬。暮春天气和，舞雩发清咏。等閒风雨来，笔底珠玑迸。棠阴散秋台，于公昭五听。覆盆仰馀光，孤月悬飞镜。老我江湖翁，夙抱烟霞病。落落羁旅臣，何时谢机阱。归钓龙台津，肯容山水剩。茫茫宦海中，风帆渺无定。惭愧月泉僧，禅床心自净。
和赵克用豸史煎茶韵
作者：林廷㭿
朝代：明

谁采东蒙一掬春，品题都付玉堂人。龙团敕赐恩偏重，鹤顶传方迹未陈。石鼎烹来初荐客，金瓯啜罢解通神。武夷回首乡山远，风味空于梦里亲。
和都运使时准秋韵
作者：林廷㭿
朝代：明

何处砧声夜未休，客怀寥落又逢秋。隔林枫叶红如锦，入眼岚光翠欲流。宦海风波迟后乐，帝京烟月记同游。东篱有酒须拚醉，莫遣黄花笑白头。
哭南京吏部郎中华汝和
作者：林廷㭿
朝代：明

前年君送我，细雨江城秋。此日我哭君，西风双泪流。离亭一杯酒，翻作生死愁。忍读赠我诗，墨花云锦浮。忍看遗我剑，寒光贯斗牛。世事不可问，岁月空悠悠。君有才用弗，究君有德胡。不寿栖迟郎，署二十年题。墓犹从大夫，后几尺丰碑。太史铭辛苦，平生应不朽。
四时江南曲
作者：林廷㭿
朝代：明

鸟鸣花树繁，春满江南道。不见花下人，但见青青草。绿阴夹江岸，远客舟到门。吴姬劝客饮，舞袖轻翩翻。湖光入良夜，泛月湖中游。笛声起林薄，萧萧湖水秋。江南冬如春，一雁凌风翥。美人长相思，倩尔传书去。
姑苏谢挥使文表早弃儒官袭职自号投笔居士晚休林下更号投戈席间索予咏之
作者：林廷㭿
朝代：明

少年投笔晚投戈，文武全材世岂多。虎帐月明无警柝，鳣堂风静有弦歌。一庭春草心长醉，三尺龙泉手自磨。此日归来教孙子，半悬金印半登科。
安宁夜坐候周少参盛佥宪二公
作者：林廷㭿
朝代：明

风帘露坐更初转，落尽灯花恼客情。老树乌啼山色暮，长空云散月华清。鸡声比屋秋临水，雁影冲寒夜度城。欲典客衣沽市酒，对床无寐话心盟。
宿天池喜晴
作者：林廷㭿
朝代：明

远寺疏钟报晓晴，上方楼阁日华明。云中图画浮岚翠，树里笙簧落涧声。好鸟有情如唤客，野花无数不知名。十年奔走红尘面，敢向天池漫濯缨。
封豸史龙塘萧公挽诗
作者：林廷㭿
朝代：明

半生辛苦独兴家，蔗境优游乐事赊。锦轴琅函新紫诰，豸袍华发老乌纱。草堂春静空啼鸟，松径秋深自落花。愁绝龙塘钓游处，野鸥无语立平沙。
崇安道中望武夷仍用前韵
作者：林廷㭿
朝代：明

停车遥见武夷山，洞府烟霞第一关。紫禁星辰凝望眼，青溪花鸟破愁颜。茂林风叶长疑雨，峭石春苔半染斑。笑看野云閒出岫，从龙飞去又飞还。
庚寅仲春同司寇周贞庵司徒边华泉少司徒顾新山巡抚陈荷峰登雨花台次贞庵韵
作者：林廷㭿
朝代：明

金陵形胜自天开，虎踞龙蟠地脉来。满眼风光吟不尽，笛声孤起凤凰台。
张秋阻风雨用前韵
作者：林廷㭿
朝代：明

水国蒲帆夜有风，隔邻渔唱一灯红。云霓已副为霖望，江汉谁多济险功。旅梦惊回憎漏永，吟髭撚断觉诗穷。高堂不尽怀儿意，定倚南楼看北鸿。
挽致政吾闽佥宪海钓萧先生
作者：林廷㭿
朝代：明

柏台归卧草堂秋，人物清朝第一流。文字于今传海外，不须遗稿倩人收。
挽许启衷都谏
作者：林廷㭿
朝代：明

孤忠愤激竟亡身，象齿谁云秪自焚。青琐有名留谏草，玉楼何处续新文。魂依鹤发三更梦，愁结乌山几洞云。最是倚栏残月里，数声邻笛不堪闻。
新婚别和韵
作者：林廷㭿
朝代：明

二八谁家女，颜色娇如花。蛾眉扫春山，远适良人家。女萝附长松，永结中心好。曾闻父母言，夫妻愿偕老。平明下君床，忽闻理行装。欲问郎何之，未语心先伤。不恨郎情薄，只恨贱妾身。妾身非男子，苦乐由他人。在家学养蚕，织成一匹帛。为郎制春衫，不知宽与窄。郎貌认未真，郎心那可测。去去莫念侬，功名须努力。
春宵纪梦
作者：林廷㭿
朝代：明

昨宵梦入蓬莱宫，夭桃十里含猩红。珠帘半捲千山晓，马蹄玉勒声玲珑。霓裳仙子下阶拜，天风馥馥吹罗带。笑问仙郎何处来，秋波两点凝银黛。拂尘坐我以锦絪，开樽醉我以玉醴。酒酣起舞百花前，金钗影落银灯里。劝郎满酌听我歌，人生浮世能几何。昨日红颜少年客，明朝一镜风霜皤。仙郎岂是寻常父，学贯天人迈今古。姓名一入黄金闺，四海苍生望霖雨。忧国忧民系此心，宁暇清歌与妙舞。我闻斯言兴益狂，狂来欲饮三百釜。谯楼谁遣吹残角，星斗阑珊晓云薄。觉来好梦苦难寻，开窗惟见松梢鹤。
春暮宫词
作者：林廷㭿
朝代：明

凤阁龙楼春信早，万年枝上莺声老。杨柳池塘款款风，玉颜肯为閒花恼。前殿歌钟后殿闻，美人何处承恩好。洞箫吹向月明中，梦回犹忆蓬莱岛。美人结欢须及时，莫待镜中玄发缟。但愿前星焕紫霄，不妨冷落长门道。
楝塘歌为池州推府李伯义乃翁作
作者：林廷㭿
朝代：明

栋塘老人好奇者，生平足迹半天下。五湖烟月载扁舟，十尺珊瑚光照夜。归来卜筑栋塘桥，四时风景何逍遥。桥边谁种双栋树，翠云高盖张青霄。胜日棋敲花外局，朗吟醉倚潇湘玉。玉人何处抱琴来，好似辋川图一幅。承家有子登巍科，黄堂治狱清风多。指日推恩荷天宠，龙光下烛山之阿。我亦东西南北人，何年倚棹镜湖滨。浩歌一曲栋塘上，栋花塘水春无垠。
楝塘歌为池州推府李伯义乃翁作
作者：林廷㭿
朝代：明
体裁：古风

栋塘老人好奇者，生平足迹半天下。五湖烟月载扁舟，十尺珊瑚光照夜。归来卜筑栋塘桥，四时风景何逍遥。桥边谁种双楝树，翠云高盖张青霄。胜日棋敲花外局，朗吟醉倚潇湘玉。玉人何处抱琴来，好似辋川图一幅。承家有子登巍科，黄堂治狱清风多。指日推恩荷天宠，龙光下烛山之阿。我亦东西南北人，何年倚棹镜湖滨。浩歌一曲栋塘上，楝花塘水春无垠。
次大司寇同年周贞庵韵
作者：林廷㭿
朝代：明

周庐警柝夜森森，精白歆承上帝心。百辟衣冠金殿晓，九霄风露玉坛深。星屯剑戟环三匝，云拥宫墙覆十寻。几度庆成叨锡燕，醉歌天保续遗音。
次联句韵
作者：林廷㭿
朝代：明

枫林霜叶酿新晴，江路风烟一棹轻。候雁拂云知冷暖，野禽浮水恣纵横。十年旧雨灯前话，万里飞云海上情。何处玉箫声断续，客窗欹枕到天明。
次韵送汪爱之归新安
作者：林廷㭿
朝代：明

一棹烟波任所之，凤台秋晚盍簪时。月笼野寺鸡声乱，风度寒汀雁影迟。梦落关山闻玉笛，醉吞湖海倒金卮。明时莫负弓裘业，青琐勋名海内知。
祈雪次韵
作者：林廷㭿
朝代：明

楼阁凌云映玉霞，白云堆里有仙家。天孙幻取银河水，洒作琼林万树花。夜榻常疑欲曙天，梅花纸帐亦堪怜。梦魂飞入瑶台上，谁送清歌落枕边。
祈雪次韵
作者：林廷㭿
朝代：明

雪瑞符三白，欢声动八荒。和章惭狗尾，窃禄簉鹓行。海鹤头俱白，山翁鬓愈苍。谪仙歌郢调，咫尺更相望。
祈雪次韵·其一
作者：林廷㭿
朝代：明

楼阁凌云映玉霞，白云堆里有仙家。天孙幻取银河水，洒作琼林万树花。
祈雪次韵·其二
作者：林廷㭿
朝代：明

夜榻常疑欲曙天，梅花纸帐亦堪怜。梦魂飞入瑶台上，谁送清歌落枕边。
立秋道中
作者：林廷㭿
朝代：明

计程三月镇淹留，两月青山一月舟。绿水桥边芳草径，碧波江上白云楼。西风雁影寒塘暮，落日蝉声远树秋。怪底青绫不成寐，酒兵无力破深愁。
经济川太白楼
作者：林廷㭿
朝代：明

突兀高城见此楼，乾坤千古水东流。长鲸一去青山老，黄鹤空馀碧树秋。醉眼不观尘世事，赪肩谁任庙堂忧。放歌楼下君休笑，秪恐前身是若俦。
腊日会黄姚安姊丈于楚雄万里天涯悲喜交集诗以述怀
作者：林廷㭿
朝代：明

相思有梦隔千里，相见无言对月明。往事年来那可问，异乡身在亦堪惊。彩云楼外箫声远，白发堂前舞袖轻。欲向青樽话心曲，海天东望不胜情。
赠抚州致政谢挥使
作者：林廷㭿
朝代：明

老来虎帐谢兵机，世态都忘是与非。山水有情留别墅，干戈无梦到征衣。五湖烟月鸥初狎，一径云松鹤自归。笑把龙韬三四卷，膝前交付谢玄晖。
走笔寄友
作者：林廷㭿
朝代：明

停舟江上一逢君，紫凤青鸾夐不群。此日相思空有梦，隔江春色暮山云。
辛卯正月上辛日郊祀明堂斋居和柴京兆韵
作者：林廷㭿
朝代：明

引领銮舆下九天，明王典礼信无前。斋居兵署今三度，旅食金陵又二年。宝鸭香销诗未就，铜龙声咽夜忘眠。孤臣白发还遭遇，载诵明良喜起篇。
送环玉马士贞之任潮郡幕状元铎之孙琼州贰守叔文之子
作者：林廷㭿
朝代：明

环玉楼前倚醉歌，落红春水柰愁何。状元玉署文名重，别驾琼州政迹多。野寺莺声迎客旆，江亭柳色漾晴波。岭南故旧如相问，老我烟霞两鬓皤。
送职方罗道原乞疾省母归岭南次同寅联句韵
作者：林廷㭿
朝代：明

岭云芳草雁书频，恳把封章扣紫宸。万里归心悬白发，一囊行色伴青春。情深乌鸟元非病，赋入莼鲈自有神。对酒莫辞今日醉，出门回首即参辰。
送胡豸史士宁还朝
作者：林廷㭿
朝代：明

吴门风景忆同游，制锦才华第一流。玉斧光摇银汉月，绣衣风动柏台秋。春前折柳还青眼，雪里看山渐白头。一幅皂囊无长物，只将民隐达宸旒。
重过苏州
作者：林廷㭿
朝代：明

一别黄堂十八年，吴门重睹旧风烟。遥看山色还如故，细问民风不逮前。青眼每逢乡老盻，白须赢得市童怜。并州回首真成梦，犹有何戡奏管弦。
闰五月五日过湘江观竞渡有作
作者：林廷㭿
朝代：明

江云倚棹渡三湘，水陆兼程尽日忙。茅屋乱烟经雨湿，竹林清露带风香。屈原舟上江花白，贾谊祠前树色苍。吊古怀乡倍惆怅，一年孤负两端阳。
闰四月十二日度分水关
作者：林廷㭿
朝代：明

又携书剑度闽关，半百流光两鬓斑。庭训片言犹在耳，君恩五世重于山。十年江汉垂纶久，万里风尘行路艰。况值明良新际会，未容杖屦便投閒。
阻雨东昌次同舟陈助教韵
作者：林廷㭿
朝代：明

烟雨迷行色，江村系小舟。乡心愁入夜，客鬓易惊秋。声断风前雁，机忘水上鸥。亲庭在何处，遥望白云楼。
陈公希白尝任吾闽宪长方伯擢都宪巡抚中州旧寅诸公徵诗寄之
作者：林廷㭿
朝代：明

一自中丞别海乡，八闽无地不甘棠。紫薇帘外三春雨，翠柏台端六月霜。池涌墨花留点画，碑深苔藓护文章。何时入佐明天子，笔洒商霖沛八荒。
题亡友郑万里大尹凤溪卷
作者：林廷㭿
朝代：明

不见凤溪人，忍读凤溪卷。凤去何时还，溪流净如练。忆昔丹山见羽仪，九苞文采光陆离。虞廷不叶箫韶奏，空使行人歌德衰。晚向琴堂伴孤鹤，仰首长鸣惊碧落。枳棘终非老凤栖，万里天风振寥廓。归卧师山泽羽毛，风流一代誇人豪。尘世茫茫已今古，抚卷泪落灯前雨。
题便面
作者：林廷㭿
朝代：明

独坐江楼思渺然，隔江风送钓鱼船。忘机羡尔真堪乐，犹被丝纶一发牵。
题市舶尚公册叶
作者：林廷㭿
朝代：明

木落江空万里秋，小亭诗酒共夷犹。玉人何处携琴至，目断沙汀几点鸥。